title: Neuvoston päätös 2013/320/YUTP, annettu 24 päivänä kesäkuuta 2013 , pienaseiden ja kevyiden aseiden sekä niissä käytettävien ampumatarvikkeiden laittoman kaupan riskin pienentämiseksi Libyassa ja sen lähialueilla toteutettavien fyysiseen turvallisuuteen ja varastojen hallintaan liittyvien toimien tukemisesta

text:
               26.6.2013

               FI

               Euroopan unionin virallinen lehti

               L 173/54

         NEUVOSTON PÄÄTÖS 2013/320/YUTP,
   annettu 24 päivänä kesäkuuta 2013,
   pienaseiden ja kevyiden aseiden sekä niissä käytettävien ampumatarvikkeiden laittoman kaupan riskin pienentämiseksi Libyassa ja sen lähialueilla toteutettavien fyysiseen turvallisuuteen ja varastojen hallintaan liittyvien toimien tukemisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 26 artiklan 2 kohdan ja 31 artiklan 1 kohdan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Libyassa on helmikuussa 2011 alkaneen kansannousun ja sitä seuranneen aseellisen konfliktin seurauksena haasteellisen suuri määrä tavanomaisten aseiden ja ampumatarvikkeiden varastoja, joissa on myös runsaasti epäkuntoisia ja vaarallisia eriä. Pienaseiden ja kevyiden aseiden sekä ampumatarvikkeiden hallitsematon leviäminen on lisännyt turvattomuutta Libyassa, sen naapurimaissa ja laajemmilla lähialueilla pahentaen konfliktia ja vaarantaen konfliktin jälkeisen rauhanrakentamisen, ja uhkaa siten vakavasti rauhaa ja turvallisuutta.

               (2)

               Unioni on tukenut Libyan kansaa konfliktin aikana ja sen jälkeen ja on sitoutunut sen jatkoksi edelleen tekemään yhteistyötä Libyan kanssa monenlaisissa asioissa, myös turvallisuusasioissa, ja tukemaan siirtymistä demokratiaan, pysyvään rauhaan ja turvallisuuteen.

               (3)

               Eurooppa-neuvosto hyväksyi joulukuun 15 ja 16 päivänä 2005 pienaseiden ja kevyiden aseiden sekä niissä käytettävien ampumatarvikkeiden laittoman keskittymisen ja kaupan torjumista koskevan EU:n strategian. Mainitussa strategiassa tunnustetaan, että runsaat pienaseiden ja kevyiden aseiden sekä ampumatarvikkeiden varastot tuovat aseet helposti siviilien, rikollisten, terroristien ja taistelevien ryhmien ulottuville, ja korostetaan tarvetta toteuttaa ehkäiseviä toimia tavanomaisten aseiden laittoman tarjonnan ja kysynnän torjumiseksi. Siinä myös mainitaan Afrikka maanosana, johon pienaseiden ja kevyiden aseiden epävakauttavan keskittymisen pahentamat sisäiset konfliktit vaikuttavat eniten.

               (4)

               Libya, Sudan, Keski-Afrikan tasavalta, Tšad ja Kongon demokraattinen tasavalta allekirjoittivat 23 päivänä toukokuuta 2012 Khartumin julistuksen pienaseiden ja kevyiden aseiden valvonnasta Länsi-Sudanin naapurimaissa. Libya ja muut allekirjoittajat sitoutuivat mainitussa julistuksessa muun muassa vahvistamaan kansallisia valmiuksia ja instituutioita kattavien pienaseita ja kevyitä aseita koskevien valvontastrategioiden sekä kansallisten toimintasuunnitelmien ja toimenpiteiden, myös valtion hallussa olevien pienaseiden ja kevyiden aseiden sekä ampumatarvikkeiden fyysisen turvallisuuden ja varastojen hallinnan, kehittämiseksi ja toteuttamiseksi kansainvälisten standardien mukaisesti.

               (5)

               Khartumin julistuksessa pyydetään alueellisia ja kansainvälisiä organisaatioita antamaan teknistä ja taloudellista apua koordinoidusti kansainvälisen yhteisön kanssa, jotta 22 ja 23 päivänä toukokuuta 2012 pidetyn Khartumin konferenssin tulokset voidaan panna täytäntöön ja jotta voidaan toteuttaa kaikki jatkotoimet ja -aloitteet pienaseita ja kevyitä aseita koskevan ongelman ratkaisemiseksi kussakin maassa.

               (6)

               Libya ratifioi 18 päivänä kesäkuuta 2004 kansainvälisen järjestäytyneen rikollisuuden vastaisen Yhdistyneiden kansakuntien yleissopimuksen lisäpöytäkirjan ampuma-aseiden, niiden osien ja komponenttien sekä ampumatarvikkeiden laittoman valmistuksen ja kaupan torjumisesta.

               (7)

               Saksalainen kansainvälisen yhteistyön organisaatio Deutsche Gesellschaft für Internationale Zusammenarbeit (GIZ) GmbH, jäljempänä ‧GIZ‧, on aloittamassa tavanomaisten aseiden valvontahanketta Libyassa. GIZ ja Libyan puolustusministeriön alainen Libyan miinanraivauskeskus sopivat 2 päivänä toukokuuta 2012 miinanraivausta ja tavanomaisten aseiden valvontaa koskevasta alustavasta ohjelmasta. Tavanomaisten aseiden valvontaa Libyassa koskeva ohjelma, jäljempänä ‧ohjelma‧, koostuu kahdesta erityisestä moduulista ja sitä rahoittavat sekä unioni että Saksan liittotasavallan ulkoasiainministeriö.

               (8)

               On tarpeen varmistaa mahdollisimman pitkälle Libyan itsensä sitoutuminen fyysiseen turvallisuuteen ja varastojen hallintaan liittyvien toimien toteuttamiseen kansallista omavastuullisuutta ja paikallisten kumppaneiden todellisen vaikutusvallan lisäämistä koskevien keskeisten periaatteiden mukaisesti. Tämän mukaisesti ohjelmalla pyritään saamaan asiaankuuluvat libyalaiset sidosryhmät, joita ovat tapauksen mukaan sisäasiainministeriö, puolustusministeriö, armeija ja muut asiaankuuluvat toimijat, mukaan fyysiseen turvallisuuteen ja varastojen hallintaan liittyvään toimintaan. GIZ antaa operatiivista tukea ja teknistä neuvontaa ohjelman pääkumppaneille.

               (9)

               Ohjelmassa otetaan huomioon Libyan nykytilanne ja tarve saada kaikki sidosryhmät ja potentiaaliset kansalliset kumppanit mukaan alusta saakka. Sen tarkoituksena on lisäksi luoda kumppanuussuhteita kansainvälisiin valtioista riippumattomiin järjestöihin, jotka ovat erikoistuneet miinanraivausta sekä fyysistä turvallisuutta ja varastojen hallintaa koskeviin kysymyksiin ja jotka ovat jo osoittaneet valmiutensa operatiiviseen toimintaan Libyassa. Lisäksi siinä painotetaan naapurimaiden kanssa tehtävän alueellisen yhteistyön edistämisen tärkeyttä. Unioni katsoo, että GIZ:lle annettava rahoitustuki auttaisi pienentämään riskejä, jotka liittyvät tavanomaisten aseiden ja ampumatarvikkeiden mahdolliseen laittomaan leviämiseen Libyassa ja Libyasta sekä laajemmilta lähialueilta.

         ON HYVÄKSYNYT TÄMÄN PÄÄTÖKSEN:
   1 artikla
   1.   Unioni edistää turvallisuutta ja rauhaa Libyassa ja sen lähialueilla tukemalla toimenpiteitä, joiden tarkoituksena on varmistaa Libyan valtion instituutioiden asevarastojen asianmukainen fyysinen turvallisuus ja hallinta ja joilla pyritään näin vähentämään pienaseiden ja kevyiden aseiden sekä niissä käytettävien ampumatarvikkeiden laittoman leviämisen ja liiallisen keskittymisen aiheuttamaa vaaraa rauhalle ja turvallisuudelle muun muassa edistämällä todellista alueellista monenvälisyyttä tässä yhteydessä.
   2.   Unionin tukemien toimien erityisenä tavoitteena on oltava

               —

               Libyan valtion instituutioiden avustaminen fyysiseen turvallisuuteen ja varastojen hallintaan liittyvän kansallisen strategian ja vakiomenettelyjen laatimisessa;

               —

               Libyan valtion instituutioiden tukeminen fyysiseen turvallisuuteen ja varastojen hallintaan liittyviä kysymyksiä käsittelevän koulutuskehyksen laatimisessa;

               —

               ampumatarvikkeiden varastointialueiden kunnostamisen ja turvallisuudenhallinnan tukeminen kansallisten standardien mukaisesti;

               —

               tilapäisten varastojen osoittaminen tavanomaisia aseita ja ampumatarvikkeita varten;

               —

               asutuilla alueilla sijaitsevien ampumatarvikevarastojen uudelleensijoittamisen tukeminen;

               —

               toteutettavuustutkimuksen tekeminen vaihtoehtoisista tavoista pienentää ampumatarvikevarastoja kierrättämällä;

               —

               naapurimaiden kanssa tehtävän alueellisen yhteistyön edistäminen fyysiseen turvallisuuteen ja varastojen hallintaan liittyvissä asioissa;

               —

               joustavan riskienhallintajärjestelmän luominen, jotta ohjelma pystytään toteuttamaan nopeasti muuttuvassa täytäntöönpanoympäristössä.

         3.   Edellä 1 kohdassa mainitun tavoitteen saavuttamiseksi unioni tukee Libyan valtion instituutioiden toimia konfliktin aikana vaurioituneiden, turvallisuudeltaan puutteellisten ampumatarvikkeiden varastointialueiden kunnostamiseksi, ja asevarastojen asianmukaisen fyysisen turvallisuuden ja hallinnan varmistamiseksi. Hankkeessa noudatetaan kansallisen omavastuullisuuden periaatetta, jolla tavoitellaan pitkän aikavälin kestävyyttä. Tämän mukaisesti kaikkia toimintoja koordinoidaan asiasta vastaavien Libyan valtion instituutioiden ja muiden asiaankuuluvien sidosryhmien kanssa. Lisäksi hankkeessa noudatetaan haittavaikutusten välttämisen periaatetta konfliktisensitiivisyyden yhteydessä.
   Yksityiskohtainen kuvaus hankkeesta on liitteessä.
   2 artikla
   1.   Unionin ulkoasioiden ja turvallisuuspolitiikan korkea edustaja, jäljempänä ‧korkea edustaja‧, vastaa tämän päätöksen täytäntöönpanosta.
   2.   Edellä 1 artiklan 3 kohdassa tarkoitetun hankkeen teknisestä toteuttamisesta vastaa Deutsche Gesellschaft für Internationale Zusammenarbeit (GIZ) GmbH, jäljempänä ‧GIZ‧.
   3.   GIZ hoitaa tehtäväänsä korkean edustajan alaisuudessa. Tätä tarkoitusta varten korkea edustaja sopii tarvittavista järjestelyistä GIZ:n kanssa.
   3 artikla
   1.   Rahoitusohje 1 artiklassa tarkoitetun hankkeen toteuttamiseksi on 5 000 000 euroa. Koko hankkeen arvioitu kokonaisbudjetti on 6 600 000 euroa, mikä koostuu yhteisrahoituksesta, johon myös Saksan liittotasavallan ulkoasiainministeriö osallistuu.
   2.   Edellä 1 kohdassa vahvistetulla määrällä rahoitettavien menojen hallinnointiin sovelletaan unionin talousarvioon sovellettavia menettelyjä ja sääntöjä.
   3.   Komissio valvoo 1 kohdassa tarkoitettujen menojen asianmukaista hoitoa. Se tekee tätä varten GIZ:n kanssa tarvittavan sopimuksen. Sopimuksessa määrätään, että GIZ:n on varmistettava unionin osuuden riittävä näkyvyys sen suuruuden mukaisesti.
   4.   Komissio pyrkii tekemään 3 kohdassa tarkoitetun sopimuksen mahdollisimman pian tämän päätöksen voimaantulon jälkeen. Se ilmoittaa neuvostolle mahdollisista vaikeuksista kyseisessä prosessissa ja sopimuksen tekopäivästä.
   4 artikla
   1.   Korkea edustaja tiedottaa neuvostolle tämän päätöksen täytäntöönpanosta GIZ:n säännöllisesti laatimien kertomusten perusteella. Nämä kertomukset ovat perustana neuvoston suorittamalle arvioinnille.
   2.   Komissio raportoi 1 artiklassa tarkoitetun hankkeen rahoitusnäkökohdista.
   5 artikla
   1.   Tämä päätös tulee voimaan päivänä, jona se hyväksytään.
   Sitä tarkastellaan uudelleen ja tarkistetaan Libyan poliittisen tilanteen valossa viimeistään 24 kuukauden kuluttua 3 artiklan 3 kohdassa tarkoitetun sopimuksen tekopäivästä.
   2.   Tämän päätöksen voimassaolo päättyy 60 kuukauden kuluttua 3 artiklan 3 kohdassa tarkoitetun sopimuksen tekopäivästä, ellei toisin päätetä 2 kohdassa tarkoitetun uudelleentarkastelun tuloksena. Sen voimassaolo päättyy kuitenkin kuuden kuukauden kuluttua sen voimaantulosta, jos sopimusta ei ole siihen mennessä tehty.

      Tehty Luxemburgissa 24 päivänä kesäkuuta 2013.

            Neuvoston puolesta

            Puheenjohtaja

         C. ASHTON

      LIITE

         Ohjelma tavanomaisten aseiden valvonnasta Libyassa ja sen lähialueilla

      1.   TAUSTA JA PERUSTELUT

      1.1   Tausta

      Vuonna 2011 tapahtuneessa Libyan vallankumouksessa Gaddafin hallinto menetti hallinnan suureen osaan tavanomaisten aseiden varastoista. Näin ollen oppositiotaistelijat, sekä siviilit että sotilaat, pääsivät asevarastoihin. Taistelujen loputtua asevarastoja ei ole täysin saatu uudelleen keskitettyyn hallintaan ja aseiden leviäminen ja laiton asekauppa vaikuttavat konflikteihin lähialueilla. Lisäksi aseita kulkeutui siviilien koteihin, mikä johti laajaan yksityiseen tavanomaisten aseiden hallussapitoon Libyan yhteiskunnassa. Lisäksi sodan räjähtämättömät jäänteet saastuttavat ase- ja ampumatarvikevarastojen ympärillä olevia alueita, viljelymaata ja julkisia alueita.
      Libyan valtion instituutioiden mukaan tavanomaisten aseiden ja niissä käytettävien ampumatarvikkeiden valvontaa on tehostettava ja se on keskitettävä Libyassa pikaisesti. Jotta valvonta saataisiin tehokkaaksi, Libyan valtion instituutiot tarvitsevat tietämyksen siirtoa, tarvikkeita ja teknisiä valmiuksia. Lisäksi Libyan tämän alan kansalaisjärjestöiltä puuttuu taloudellisia resursseja ja niiden on parannettava teknisiä valmiuksiaan. Vastauksena näihin haasteisiin Deutsche Gesellschaft für Internationale Zusammenarbeit (GIZ) GmbH, jäljempänä ‧GIZ‧, ja Libyan puolustusministeriön alainen Libyan miinanraivauskeskus (Libyan Mine Action Centre, jäljempänä ‧LMAC‧) sopivat tavanomaisten aseiden valvontaa koskevasta tukiohjelmasta, johon kuuluu fyysinen turvallisuus ja varastojen hallinta.
      GIZ:n Saksan liittotasavallan ulkoasiainministeriölle toimittaman hanke-ehdotuksen perusteella ulkoasianministeriö antoi lokakuussa 2012 GIZ:lle tehtäväksi panna täytäntöön tavanomaisten aseiden valvontaa Libyassa koskevan ohjelman, jäljempänä ‧ohjelma‧. Hankkeen kesto on viisi vuotta (60 kuukautta), ja se jaetaan neljään toteutusvaiheeseen. Koko hankkeen arvioitu kokonaisbudjetti on 6 600 000 euroa, mikä koostuu yhteisrahoituksesta, jonka antavat Saksan liittotasavallan ulkoasiainministeriö ja unioni. Saksan liittotasavallan ulkoasiainministeriön osuus on 1 600 000 euroa ja unionin osuus on enintään 5 000 000 euroa. Täytäntöönpanosta vastaa GIZ.
      Toimien täytäntöönpano alkoi 1 päivänä marraskuuta 2012 ja päättyy 31 päivänä lokakuuta 2017. Ulkoasiainministeriö vastaa valmiuksien kehittämistä koskevan moduulin kuluista sekä niistä fyysistä turvallisuutta ja varastojen hallintaa koskevan moduulin kuluista, joita unioni ei hyväksy.
      Tuki libyalaisille kumppaneille annetaan tietämyksen siirtona pitkäaikaisten ja lyhytaikaisten asiantuntijoiden järjestämien ja pitämien erikoiskoulutusjaksojen avulla, toimittamalla tarvikkeita ja laitteita ja antamalla jonkin verran rahoitusapua, myös avustuksina, toimien täytäntöönpanoon valtion instituutioiden ja erikoistuneiden virastojen kautta.
      GIZ:n ja ulkoasiainministeriön yhteistyöjärjestelyt on määritelty yksityiskohtaisesti niiden vuonna 2005 allekirjoittamassa puitesopimuksessa.
      GIZ:n ja komission yhteistyöjärjestelyt määritellään yksityiskohtaisesti puitesopimuksessa, jonka GIZ ja komissio allekirjoittavat.
      1.2   Perustelut YUTP-tuelle, näkyvyys ja kestävyys

      Tavanomaisten aseiden ja niissä käytettävien ampumatarvikkeiden hallitsematon leviäminen helmikuun 2011 tapahtumien seurauksena on aiheuttanut turvattomuutta Libyassa, sen naapurimaissa ja laajemmin lähialueilla pahentaen konfliktia ja heikentäen konfliktin jälkeistä rauhanrakentamista aiheuttaen näin vakavan uhan rauhalle ja turvallisuudelle. EU:n strategiassa pienaseiden ja kevyiden aseiden sekä niissä käytettävien ampumatarvikkeiden laittoman keskittymisen ja kaupan torjumiseksi mainitaan lisäksi Afrikka maanosana, johon pienaseiden ja kevyiden aseiden epävakauttavan keskittymisen pahentamat sisäiset konfliktit vaikuttavat eniten. Näihin uhkiin pyritään vastaamaan ohjelmalle annettavalla unionin tuella, jolla myös varmistetaan, että sen turvallisuus- ja kehitysyhteistyöpolitiikka ovat johdonmukaisia. Jatkona unionin Libyan kansalle konfliktin aikana ja sen jälkeen antamalle tuelle, johon kuuluu erityisesti vakautusvälineen lyhyen aikavälin osasta Tanskan pakolaisneuvostolle, Tanskan kirkon ulkomaanavulle ja miinanraivauksen neuvoa-antavalle ryhmälle annettu tuki räjähtämättömien taisteluvälineiden raivauksen alalla ja siviiliväestön tietoisuuden lisäämiseksi pienaseista ja kevyistä aseista sekä niissä käytettävistä ampumatarvikkeista ja sodan räjähtämättömistä jäänteistä, unioni on sitoutunut jatkamaan yhteistyötä Libyan kanssa monissa asioissa, joihin kuuluvat turvallisuusasiat.
      Jotta unionissa ja unionin kahdenvälisissä suhteissa sen käytettävissä olevia keinoja käytettäisiin täysin hyväksi, unioni tukee ohjelmaa yhteisrahoituksella saadakseen tukensa tehokkaasti perille teknisiä ja hallinnointivalmiuksia ja -järjestelmiä jakamalla ja kannustaakseen yhteisten seuranta-, arviointi- ja kirjanpitomenettelyiden käyttöä.
      Yhtenä johtavista kansainvälisiä kestävää kehitystä edistäviä yhteistyöpalveluja tarjoavista järjestöistä GIZ:llä on pitkäaikaista kokemusta oman ja kumppaniensa näkyvyyden varmistamisessa. Tämän vuoksi GIZ:llä on oma viestintäosasto, jolla on käytettävissään ulkoisen viestinnän erityisvälineitä. Näin ollen unionin näkyvyys varmistetaan asianmukaisilla logoilla ja julkisuudella, joissa korostetaan unionin asemaa, varmistetaan unionin toimien avoimuus ja lisätään erityisten tai yleisten kohderyhmien tietoisuutta ohjelman syistä sekä unionin tuesta ohjelmalle ja tämän tuen tuloksista. Tämä voidaan tehdä julkaisuin, raportein, tapahtumin, valokuvin, videodokumentein jne. Hankkeessa tuotetussa materiaalissa tuodaan selkeästi esiin unionin lippu unionin lipun asianmukaisesta käytöstä ja jäljentämisestä annettujen suuntaviivojen mukaisesti.
      Hankkeella pyritään suunniteltujen toimenpiteiden kestävyyteen erityisen rakenteen ja monitasoisen lähestymistavan avulla. Se on suunniteltu keskipitkän aikavälin hankkeeksi, jonka kesto on viisi vuotta ja joka näin yhdistää lyhyen aikavälin kiireellisiä toimia ja pitkän aikavälin kestävään kehitykseen tähtääviä hankkeita. Libyalaiset kumppanit ovat alusta alkaen mukana hankkeen suunnittelussa, millä varmistetaan kansallinen omavastuullisuus mahdollisimman pitkälti, ja hankkeen lopussa toteutettavan kuuden kuukauden luovutusvaiheen jälkeen ne ovat valmistautuneita ottamaan vastuun kokonaan viiden vuoden jakson päättyessä. Lisäksi GIZ työskentelee eri tasoilla tehden yhteistyötä valtion instituutioiden, valtioista riippumattomien järjestöjen, kansalaisyhteiskunnan ja kansainvälisten avunantajien kanssa. Hankkeen toimien jatkumisen varmistamiseksi Libyan kaltaisessa epävakaassa maassa hankkeessa on riskinhallintaosa. Toimien kestävyys hankkeen jälkeenkin varmistetaan erityisesti sisällyttämällä hankkeeseen henkilöstövalmiuksien ja instituutioidenkehittämistä sekä alueellista verkostointia koskevia osia. Tämä tarkoittaa, että valmiuksia parannetaan, jotta Libyan valtion instituutiot voivat itse huolehtia tarvittavista asiaa koskevista aloitteista tulevaisuudessa.
      2.   TAVOITTEET

      2.1   Yleinen tavoite

      Ohjelman tavoitteena on antaa Libyan valtion instituutioille mahdollisuudet valvoa tehokkaasti kansallisella tasolla tavanomaisia aseitaan ja ampumatarvikkeitaan, minimoida tavanomaisten aseiden ja niissä käytettävien ampumatarvikkeiden laittoman leviämisen riski ja käsitellä Libyan aseellisen konfliktin turvallisuusseurauksia. Hankkeella pyritään erityisesti vahvistamaan Libyan valtion instituutioita ja valtioista riippumattomia järjestöjä tavanomaisten aseiden ja niissä käytettävien ampumatarvikkeiden valvonnan alalla. Hankkeella pyritään myös edistämään alueellista yhteistyötä.
      2.2   Erityistavoitteet

                  i)

                  tukea niitä Libyan valtion instituutioita, joiden tehtävänä on valvoa ja koordinoida tavanomaisten aseiden valvontaa ja miinanraivausta (LMAC), näiden tehtävien hoitamisessa;

                  ii)

                  tukea tavanomaisten aseiden valvonnan ja miinanraivauksen alalla toimivia Libyan valtioista riippumattomia järjestöjä niiden toiminnassa, tiedotuksessa sekä teknisissä tehtävissä;

                  iii)

                  tukea niitä Libyan valtion instituutioita, jotka vastaavat koordinoinnista ja valvonnasta tavanomaisten aseiden ja niissä käytettävien ampumatarvikkeiden fyysisen turvallisuuden ja varastojen hallinnan alalla, fyysiseen turvallisuuteen ja varastojen hallintaan liittyvien toimenpiteiden kehittämisessä, koordinoinnissa ja toteuttamisessa;

                  iv)

                  tukea suoraan varastojen hallintatoimien toteuttamista, kuten varastojen siirtämistä pois asutuilta alueilta, ampumatarvikevarastojen kunnostamista kansallisten standardien mukaisiksi sekä tilapäisten ampumatarvikevarastojen osoittamista ja käyttöönottoa;

                  v)

                  edistää alueellista yhteistyötä, tietämyksen jakamista ja vertaisoppimista fyysisen turvallisuuden ja varastojen hallinnan sekä tavanomaisten aseiden leviämisen ja laittoman keskittymisen aloilla.

            3.   HANKEMODUULIT JA ODOTETUT TULOKSET

      Hanke koostuu kahdesta erityisestä moduulista:

                  3.1

                  Valmiuksien kehittäminen (Saksan liittotasavallan ulkoasiainministeriö rahoittaa) ja

                  3.2

                  fyysinen turvallisuus ja varastojen hallinta (unioni rahoittaa).

            3.1   Valmiuksien kehittäminen (Saksan liittotasavallan ulkoasiainministeriö rahoittaa)

      Tämän moduulin tarkoituksena on vahvistaa valmiuksia niissä Libyan valtion instituutioissa, joiden tehtävänä on valvoa ja koordinoida tavanomaisten aseiden valvontaa ja miinanraivausta, ja asevalvontaan ja miinanraivaukseen osallistuvissa Libyan valtioista riippumattomissa järjestöissä. Tähän kuuluu organisaation kehittämisen edistäminen, varainhoidon ja laadunhallinnan parantaminen sekä teknisten taitojen kehittäminen.
      Ohjelman yleistavoitteiden mukaisesti tässä moduulissa sovelletaan kansallisen omavastuullisuuden periaatetta ja sen tavoitteena on vahvistaa Libyan instituutioita ja valmiuksia tavoitteena päästä pitkän aikavälin kestävyyteen. Valmiuksien kehittämisessä keskitytään kahteen asiaan. Pääasiallinen huomio kiinnitetään Libyassa miinanraivauksesta vastaavaan kansalliseen viranomaiseen, joka on puolustusministeriön alainen LMAC. Toisena painopisteenä ovat miinanraivaustoimiin ja valistustoimintaan osallistuvat Libyan kansalaisjärjestöt.
      Tulos 1: Määritellään ja yksilöidään LMAC:n, joka on Libyan ulkoasiainministeriön nimittämä kansallinen instituutio valvomaan ja koordinoimaan tavanomaisten aseiden valvontaa ja miinanraivausta, tarvitsema koulutus ja tarvikkeet. LMAC laatii strategioita, joilla vahvistetaan institutionaalisia valmiuksia muun muassa organisaation kehittämisen, varainhoidon ja laadunhallinnan aloilla.

                  Toiminto 1

                  :

                  Institutionaalisia valmiuksia koskevan tarvearvioinnin laatiminen ja analysointi

                  Toiminto 2

                  :

                  Liiketoimintasuunnitelman ja laadunhallintajärjestelmän laatiminen

                  Toiminto 3

                  :

                  Ase- ja ampumatarvikevarastojen henkilöstölle suunnatun koulutuksen kehysohjelman laatiminen

                  Toiminto 4

                  :

                  Kumppani-instituution (LMAC) koordinointitoimistojen perustamisen tukeminen

            Tulos:

                  —

                  Kirjallisen tarvearvioinnin laatiminen LMAC:n institutionaalisten valmiuksien kehittämisestä hankkeen 18. kuukauden loppuun mennessä.

                  —

                  Asianomainen instituution (LMAC) laatima liiketoimintasuunnitelma ja laadunhallintaprosessi hankkeen 30. kuukauden loppuun mennessä.

                  —

                  Asianomaiseen instituutioon (LMAC) on saatu riittävä varustus hankkeen 30. kuukauteen mennessä.

                  —

                  Koulutuskehyksen laatiminen yhteistyössä kumppani-instituution (LMAC) kanssa.

            Muita näistä toiminnoista saatuja tuloksia eritellään tarkemmin hankkeen kuudennen kuukauden loppuun mennessä yhteistyössä LMAC:n kanssa. Koska Libyan ulkoasiainministeriö on vasta äskettäin nimittänyt kumppani-instituution, asiaankuuluvia indikaattoreita täsmennetään mahdollisimman pian.
      Tulos 2: Tavanomaisten aseiden valvonnan ja miinanraivauksen alalla työskentelevien Libyan valtioista riippumattomien järjestöjen tarvitsema koulutus ja tarvikkeet on määritelty ja yksilöity. Näiden valtioista riippumattomien järjestöjen valmiuksia, etenkin johtamisen, varainhoidon ja teknisten taitojen osalta, on vahvistettu.

                  Toiminto 1

                  :

                  Johtamista ja varainhoitoa koskeva koulutus

                  Toiminto 2

                  :

                  Tekniset koulutustoimet miinanraivauksen alalla

            Tulos:

                  —

                  Kolmen valtioista riippumattomille järjestöille tarkoitetun johtamiskoulutusjakson järjestäminen vuodessa vuosina 2013, 2014 ja 2015.

            3.2   Fyysinen turvallisuus ja varastojen hallinta (unioni rahoittaa)

                  Toiminto 1

                  :

                  Fyysiseen turvallisuuteen ja varastojen hallintaan liittyvien kansallisen strategian ja menettelytapaohjeiden laatiminen

                  Toiminto 2

                  :

                  Fyysiseen turvallisuuteen ja varastojen hallintaan liittyviä kysymyksiä käsittelevän koulutuskehyksen laatiminen

                  Toiminto 3

                  :

                  Ampumatarvikkeiden varastointialueiden kunnostaminen ja turvallisuudenhallinta

                  Toiminto 4

                  :

                  Tilapäisten varastojen osoittaminen

                  Toiminto 5

                  :

                  Ampumatarvikevarastojen uudelleensijoittaminen

                  Toiminto 6

                  :

                  Ampumatarvikevarastojen kierrätysvaihtoehdot

                  Toiminto 7

                  :

                  Alueellinen yhteistyö fyysiseen turvallisuuteen ja varastojen hallintaan liittyvissä asioissa

                  Toiminto 8

                  :

                  Joustavan riskienhallintajärjestelmän luominen

            3.2.1   Fyysiseen turvallisuuteen ja varastojen hallintaan liittyvien kansallisen strategian ja menettelytapaohjeiden laatiminen

      Tavoitteet:
      Toiminnalla parannetaan varastojen hallintaan osallistuvien Libyan instituutioiden välistä koordinointia, ja sen tuloksena varastonhallintamenettelyjen täytäntöönpano on laadukkaampaa, jolloin tavanomaisten aseiden ja ampumatarvikkeiden varastojen turvallisuus ja varmuus paranevat. Libyan valtion instituutiot, jotka vastaavat koordinoinnista ja valvonnasta tavanomaisten aseiden ja niissä käytettävien ampumatarvikkeiden fyysisen turvallisuuden ja varastojen hallinnan alalla, pystyvät kehittämään, koordinoimaan ja toteuttamaan fyysiseen turvallisuuteen ja varastojen hallintaan liittyviä toimenpiteitä.
      Kuvaus:

                  —

                  Fyysiseen turvallisuuteen ja varastojen hallintaan liittyvien nykyisten kansallisten strategioiden ja menettelytapaohjeiden (standard operating procedures, SOP) tutkiminen ja arviointi sekä saatujen kokemusten hyödyntäminen kehitettäessä uutta kansallista strategiaa ja tarkistettuja menettelytapaohjeita.

                  —

                  Saatujen kokemusten ja kansallisen strategian pääasiallisen sisällön levittäminen sekä niistä keskusteleminen osallistavassa kuulemisprosessissa, jossa ovat mukana kaikki asiaankuuluvat sidosryhmät, esimerkiksi sisäasiainministeriö, puolustusministeriö, ulkoasiainministeriö, Libyan armeija, kansalliskaarti ja kansalliset valtioista riippumattomat järjestöt.

                  —

                  Organisatorisen tuen ja teknisen asiantuntemuksen tarjoaminen kansallisen strategian laatimisesta ja menettelytapaohjeiden kehittämisestä vastaavalle Libyan viranomaiselle.

                  —

                  Asiasta vastaavan kansallisen instituution tukeminen, jotta helpotetaan strategian arviointia ja yhteisymmärrykseen tähtäävää prosessia asiaankuuluvien sidosryhmien kanssa fyysiseen turvallisuuteen ja varastojen hallintaan liittyvien kansallisen strategian ja menettelytapaohjeiden viimeistelemiseksi.

            Tulos:

                  —

                  Fyysiseen turvallisuuteen ja varastojen hallintaan liittyvän kansallisen strategian laatiminen.

                  —

                  Fyysiseen turvallisuuteen ja varastojen hallintaan liittyvien menettelytapaohjeiden laatiminen.

            3.2.2   Fyysiseen turvallisuuteen ja varastojen hallintaan liittyviä kysymyksiä käsittelevän koulutuskehyksen laatiminen

      Tavoitteet:
      Toiminnan tuloksena ase- ja ampumatarvikevarastojen henkilöstölle tarjotaan parempaa koulutusta, mikä osaltaan parantaa varastojen turvallisuutta.
      Kuvaus:

                  —

                  Fyysiseen turvallisuuteen ja varastojen hallintaan liittyvien olemassa olevien koulutustarvearviointien tarkastelu ja saatujen kokemusten hyödyntäminen kehitettäessä uutta koulutuskehystä.

                  —

                  Selvityksen laatiminen fyysiseen turvallisuuteen ja varastojen hallintaan liittyvistä koulutuskursseista vastaavista nykyisistä ja suunnitelluista kumppaneista ja koulutuslaitoksista.

                  —

                  Sidosryhmien kuulemisprosessin edistäminen, jotta saadaan määritettyä fyysistä turvallisuutta ja varastojen hallintaa käsittelevän tulevan kansallisen koulutuskehyksen pääpiirteet ja keskeiset tavoitteet.

                  —

                  Koulutuskehyksen laatimisprosessin helpottaminen libyalaisista ja kansainvälisistä asiantuntijoista koostuvan asiantuntijaryhmän avulla. Koulutuskehyksessä tulisi määritellä kohderyhmä sekä strategia kohderyhmän saavuttamiseksi ja valikoimiseksi, laatia koulutusohjelma, määritellä opetusmenetelmät, aikataulu, henkilöstösuunnitelma ja kustannuslaskelmat sekä laatia dokumentointi- ja arviointijärjestelmä.

            Tulos:

                  —

                  Sidosryhmien kuulemisprosessiin ja laatimisprosessiin liittyvien seminaarien pitäminen.

                  —

                  Koulutuskehyksen laatiminen.

            3.2.3   Ampumatarvikkeiden varastointialueiden kunnostaminen ja turvallisuudenhallinta

      Tavoitteet:
      Varkauksia, ryöstelyä ja luvatonta pääsyä tavanomaisten aseiden ja ampumatarvikkeiden varastoihin koskevan riskin vähentäminen merkittävästi.
      Kuvaus:

                  —

                  Ampumatarvikkeiden varastointialueita koskevien olemassa olevien selvitysten ja asutuilla alueilla sijaitsevia suojaamattomia aseiden ja ampumatarvikkeiden kenttävarastoja koskevien yhteisön kertomustien arviointi sekä yksityiskohtaisen kertomuksen laatiminen arvioinnin tuloksista.

                  —

                  Pilottihankkeena kunnostettavien varastointialueiden valinnasta vastaavien Libyan instituutioiden toteuttaman priorisointiprosessin helpottaminen.

                  —

                  Teknistä toteutettavuutta käsittelevän tutkimuksen teettäminen ja rakennusurakoiden selvitystyöryhmien perustaminen kustannustehokkaiden kunnostusvaihtoehtojen määrittämiseksi.

                  —

                  Kunnostettavien varastointialueiden valintaa koskevaan yhteisymmärrykseen pääsemisen helpottaminen. Päätöksentekoprosessissa käytetään seuraavia valintaperusteita: kansalliset painopisteet, paikalliseen väestöön kohdistuvat turvallisuusuhat, asianomaisten turvallisuusalan toimijoiden (sotilasneuvostot ym.) antamat pääsyoikeudet, operatiiviset ja taloudelliset rajoitteet ja yhteisön toivomukset.

                  —

                  Teknisen selvityksen ulkoistamisen ja tehtävänkuvauksen laatimisen helpottaminen sekä kutakin kunnostushanketta koskevan sopimuksentekomenettelyn helpottaminen.

                  —

                  Yhteisen seurannan ja laadunarvioinnin tukeminen.

                  —

                  Pilottihankkeeksi valitun ampumatarvikkeiden varastointialueen turvallisuus- ja varmuussuunnitelman kehittämisen tukeminen.

                  —

                  Turvalaitteiden toimittaminen pilottihankkeiksi valituille ampumatarvikkeiden varastointialueille.

                  —

                  Koulutuksen tarjoaminen varastointialueiden tulevalle henkilöstölle.

            Tulos:

                  —

                  Määrätyn määrän ampumatarvikevarastoja kunnostaminen (määrä vahvistetaan vaiheen 1 lopussa).

            3.2.4   Tilapäisten varastojen osoittaminen

      Tavoitteet:
      Tämän toiminnan tuloksena on valittujen Libyan tavanomaisten aseiden varastojen osien parempi valvonta, jolloin varkauksien vaara pienenee ja siviiliväestö on paremmassa turvassa hallitsemattomilta räjähdyksiltä.
      Kuvaus:

                  —

                  Tilapäisvarastoiksi mahdollisesti soveltuvia kohteita koskevan selvityksen ja kustannustehokkaita tilapäisvarastojen toteutusvaihtoehtoja koskevan toteutettavuustutkimuksen teettäminen. Selvityksen tulokset esitetään yksityiskohtaisesti kertomuksessa tilapäisvarastojen sijoituspaikoista ja niiden teknisistä eritelmistä.

                  —

                  Tilapäisvarastojen rakennuspaikkojen valintaa koskevaan yhteisymmärrykseen pääsemisen helpottaminen. Päätöksentekoprosessissa käytetään seuraavia valintaperusteita: Kansalliset painopisteet, paikalliseen väestöön kohdistuvat turvallisuusuhat, asianomaisten turvallisuusalan toimijoiden (sotilasneuvostot ym.) antamat pääsyoikeudet, operatiiviset ja taloudelliset rajoitteet ja yhteisön toivomukset.

                  —

                  Teknisen selvityksen ulkoistamisen ja tehtävänkuvauksen laatimisen helpottaminen sekä kutakin rakennushanketta koskevan sopimuksentekomenettelyn helpottaminen.

                  —

                  Yhteisen seurannan ja laadunarvioinnin tukeminen.

                  —

                  Kunkin tilapäisvaraston turvallisuus- ja varmuussuunnitelman laatimisen helpottaminen.

                  —

                  Turvalaitteiden toimittaminen valituille tilapäisvarastoille.

                  —

                  Koulutuksen tarjoaminen varastointialueiden tulevalle henkilöstölle.

            Tulos:

                  —

                  Määrätyn määrän ampumatarvikevarastoja kunnostaminen (määrä vahvistetaan vaiheen 1 lopussa).

            3.2.5   Ampumatarvikevarastojen uudelleensijoittaminen

      Tavoitteet:
      Tämän toiminnan tuloksena varastoalueiden turvallisuus ja asuttujen alueiden turvallisuustilanne paranee.
      Kuvaus:

                  —

                  Selvityksen teettäminen siirtämistarpeessa olevista kohteista Libyassa.

                  —

                  Siirtämistä/uudelleensijoittamista ja ampumatarvikevarastojen uusia sijoituspaikkavaihtoehtoja koskevan toteutettavuustutkimuksen ja siihen liittyvän kustannustehokkaita vaihtoehtoja käsittelevän kertomuksen teettäminen.

                  —

                  Siirrettävien ampumatarvikevarastojen valintaa koskevaan yhteisymmärrykseen pääsemisen helpottaminen. Päätöksentekoprosessissa käytetään seuraavia valintaperusteita: kansalliset painopisteet, paikalliseen väestöön kohdistuvat turvallisuusuhat, asianomaisten turvallisuusalan toimijoiden (sotilasneuvostot ym.) antamat pääsyoikeudet, operatiiviset ja taloudelliset rajoitteet ja yhteisön toivomukset.

                  —

                  Teknisen selvityksen ulkoistamisen ja tehtävänkuvauksen laatimisen helpottaminen sekä kutakin uudelleensijoitus-/siirtohanketta koskevan sopimuksentekomenettelyn helpottaminen.

                  —

                  Yhteisen seurannan ja laadunarvioinnin tukeminen.

            Tulos:

                  —

                  Määrätyn määrän ampumatarvikevarastoja kunnostaminen (määrä vahvistetaan vaiheen 1 lopussa).

            3.2.6   Ampumatarvikevarastojen kierrätysvaihtoehdot

      Tavoite:
      Tehdään toteutettavuustutkimus vaihtoehtoisista tavoista pienentää ampumatarvikevarastoja kierrättämällä ja kannustetaan näin tavanomaisten aseiden tuhoamiseen.
      Kuvaus:

                  —

                  Tehtävänkuvauksen laatiminen yhdessä asiasta vastaavien Libyan viranomaisten kanssa.

                  —

                  Kansainvälisen tarjouskilpailun ja valintaprosessin tukeminen.

                  —

                  Toteutettavuustutkimuksen teettäminen.

                  —

                  Toteutettavuustutkimuksen yhteisen laadunvalvonnan tukeminen.

                  —

                  Tutkimustulosten jakaminen asianomaisille libyalaisille sidosryhmille.

                  —

                  Apu tutkimuksen kääntämisessä ja painattamisessa.

            Tulos:

                  —

                  Toteutettavuustutkimukseen perustuva kertomus vaihtoehtoisista tavoista pienentää ampumatarvikevarastoja kierrättämällä.

                  —

                  Tiedonjakoseminaari.

            3.2.7   Alueellinen yhteistyö fyysiseen turvallisuuteen ja varastojen hallintaan liittyvissä asioissa

      Tavoite:
      Toiminnalla tehostetaan alueellista vuorovaikutusta ja koordinointia ja parannetaan näin tavanomaisten aseiden valvontaan ja varastojen hallintaan alueella osallistuvien asianomaisten valtion instituutioiden ja valtioista riippumattomien järjestöjen asiantuntemusta ja valmiuksia.
      Kuvaus:

                  —

                  Enintään kahden alueellisen kaksipäiväisen konferenssin järjestämisen tukeminen; ne toimivat alueellisen vuoropuhelun, tiedotuksen, tiedonjakamisen ja vertaisoppimisen foorumeina, joissa sovelletaan kolmiosaista lähestymistapaa: osa 1 on kohdistettu valtion instituutioita edustaville korkea-arvoisille osallistujille, osa 2 on kohdistettu varastojen hallinnasta vastaavalle tekniselle henkilöstölle ja osa 3 valtioista riippumattomille järjestöille; esittelyjä ja seminaareja.

                  —

                  Esittelyjen ja seminaarien aiheita koskevan päätöksentekoprosessin helpottaminen.

                  —

                  Mahdollisten osallistujien ja puhujien valinnan helpottaminen unionin, libyalaiskumppaneiden ja naapurimaiden avustuksella.

                  —

                  Tehtävänkuvauksen laatimisen ja konferenssin järjestämisestä, tiedottamisesta ja dokumentoinnista vastaavan yhtiön kanssa tehtävän sopimuksentekomenettelyn helpottaminen.

            Tulos:

                  —

                  Enintään kaksi kaksipäiväistä konferenssia, jotka järjestetään kahden ja puolen vuoden aikana ja joissa on enintään 45 osallistujaa.

            3.2.8   Joustavan riskienhallintajärjestelmän luominen

      Tavoite:
      Edistetään hanketoimintojen menestyksekästä ja konfliktisensitiivistä täytäntöönpanoa haastavassa riskiympäristössä, jossa yleinen turvallisuus on hauras, jossa toimii monia aseellisia ryhmiä ja jossa turvallisuusuhkatilanne vaihtelee.
      Kuvaus:

                  —

                  Hankkeiden toteuttamisohjeiden laatiminen konfliktisensitiivistä ohjelmasuunnittelua varten noudattaen haittavaikutusten välttämiseen tähtäävää lähestymistapaa, jolla tarkoitetaan hankkeiden toteuttamista siten, että tahattomia haittavaikutuksia aiheutuu mahdollisimman vähän.

                  —

                  Riski- ja uhka-analyysin toteuttaminen ja sellaisen turvallisuussuunnitelman laatiminen, johon sisältyvät ohjelman toteuttamisessa sovellettavat menettelytapaohjeet henkilöstön ja hankeomaisuuden mahdollisimman korkean turvallisuustason takaamiseksi.

                  —

                  Jatkuva riskien ja uhkien seuranta paikan päällä ja riskineuvontapalvelu kenttätasolla hankkeen henkilöstöä ja toimien toteuttamista varten.

                  —

                  Turvalaitteet hankkeen henkilöstön ja hankeomaisuuden suojaamiseksi.

                  —

                  Joustavan hankehallinnointivälineen ja erityisesti etähallinnointivalmiuksien kehittäminen hankkeiden toteuttamisen mahdollistamiseksi turvallisuusolosuhteiden heikentyessä.

            Tulos:

                  —

                  Hankkeen turvallisuussuunnitelman käyttöönotto.

                  —

                  Ohjeiden laatiminen konfliktisensitiivistä ohjelmasuunnittelua varten.

                  —

                  Riskinhallintaneuvonantajan oleminen käytettävissä.

            4.   TOTEUTTAMINEN

      4.1   Yleiset järjestelyt

      GIZ:n Saksan liittotasavallan ulkoasiainministeriölle toimittaman hanke-ehdotuksen perusteella ulkoasianministeriö antoi lokakuussa 2012 GIZ:lle tehtäväksi panna täytäntöön tavanomaisten aseiden valvontaa Libyassa koskevan ohjelman valmiuksien kehittämistä koskevan moduulin. Toimien täytäntöönpano alkoi 1 päivänä marraskuuta 2012 ja päättyy 31 päivänä lokakuuta 2017. Unionin rahoitusosuus laajentaa tätä hanketta toisella moduulilla, joka koskee fyysistä turvallisuutta ja varastojen hallintaa. Tämä moduuli toteutetaan rinnakkain valmiuksien kehittämistä koskevan moduulin kanssa siten, että toimet alkavat vuonna 2013 ja päättyvät lokakuussa 2017.
      GIZ toteuttaa nämä kaksi moduulia, jotka koskevat valmiuksien kehittämistä sekä fyysistä turvallisuutta ja varastojen hallintaa, antamalla asiantuntijoita käyttöön sekä pitkäaikaisesti että lyhytaikaisesti ja toimien yhteistyössä kansainvälisten ja kansallisten kumppanien kanssa, osittain alihankintajärjestelyjen avulla.
      GIZ:n pääasiallinen kumppani valmiuksien kehittämistä koskevan moduulin osalta on LMAC. Saksan Tripolissa sijaitsevalle suurlähetystölle lähetetyssä verbaalinootissa, joka on päivätty 17 päivänä joulukuuta 2012, Libyan ulkoasiainministeriö vahvisti LMAC:n Libyan kansalliseksi instituutioksi, joka vastaa tavanomaisten aseiden valvonnan ja miinanraivauksen valvonnasta ja koordinoinnista, ja suhtautui myönteisesti tavanomaisten aseiden valvontaa koskevaan ohjelmaan, jonka GIZ panee täytäntöön.
      GIZ on valittu tämän hankkeen täytäntöönpanovirastoksi, koska sillä on tietynlaista kansainvälistä asiantuntemusta ja kokemusta. Tähän vaikutti myös se, että GIZ esitteli aseriisuntatyötyhmälle selvitysmatkaansa Libyaan, suosituksiaan ja ehdottamaansa toimintastrategiaa, joka erityisesti korostaa kaikkien asiaankuuluvien sidosryhmien osallistumista sekä omavastuullisuuden varmistamista ja kestävää vaikutusta.
      4.2   Kumppanit

      Ohjelman toimet Libyassa pannaan molempien moduulien osalta täytäntöön yhteistyössä kansainvälisten kumppaneiden kanssa. GIZ tekee yhteistyötä useiden kumppaneiden kanssa jo nyt: Yhdistyneiden kansakuntien Libyan-tukioperaatio (UNSMIL) tukee libyalaisia virastoja muun muassa antamalla strategista ja teknistä konsultointiapua turvallisuuden ja asevalvonnan alalla. YK:n turvallisuusneuvoston päätöslauselmassa 2040, joka hyväksyttiin 12 päivänä maaliskuuta 2012, annettiin UNSMIL:lle toimeksianto miinanraivauksen sekä ammusten ja aseiden hallinnan aloilla. GIZ tekee yhteistyötä asevalvonnan ja miinanraivauksen alalla Libyassa muiden avunantajien kanssa, joihin kuuluu erityisesti Yhdysvallat ja Yhdistynyt kuningaskunta.
      Ohjelman yleinen hallintovastuu on GIZ:llä, mutta ohjelma solmii kumppanuuksia fyysiseen turvallisuuteen ja varastojen hallintaan erikoistuneiden kansainvälisten valtioista riippumattomien järjestöjen kanssa antaakseen erikoistunutta asiantuntemusta kyseisten kahden moduulin osalta ja toteuttaakseen miinanraivausta kentällä. Ohjelman moduuleihin perustuvan lähestymistavan vuoksi sen toteuttamiseen osallistuu useita valtioista riippumattomia järjestöjä, jotka valitaan niiden alueellisen läsnäolon, vahvuuksien ja heikkouksien, aikaisemman kokemuksen ja Libyaa koskevien toimintavalmiuksien perusteella.
      4.3   Toiminnan hallinta

      Ohjelman suunnittelu: moduuleihin perustuva lähestymistapa
      Ohjelma on suunniteltu siten, että ohjelman aikana voidaan lisätä tai poistaa tiettyjä moduuleja, jotta voidaan mukautua muuttuviin olosuhteisiin konfliktisensitiivisellä ja joustavalla tavalla. Rakenteen vuoksi eri avunantajat voivat rahoittaa osia ohjelmasta ja kunkin avunantajan rahoitusosuudet ovat näkyviä. Lopuksi ohjelmaan kuuluu järjestely, joka mahdollistaa luotettavan riskinhallinnan ja moitteettoman hankkeen hallinnan. Näin ollen GIZ:n hankekehykseen kuuluu ohjelman hallinnointi ja molempien moduulien täytäntöönpano.
      Ohjelmastrategia: Neljä toteutusvaihetta viidessä vuodessa
      Ohjelman tarkoituksena on yhdistää kiireelliset toimet, jotka lähestyvät loppuaan Libyassa, ja kansalliset kehitysstrategiat ja -ohjelmat, jotka Libyan hallituksen odotetaan käynnistävän ja panevan täytäntöön tulevina vuosina.
      Sitä ohjaa näin ollen viisi vuotta kestävä keskipitkän ajan strategia, joka on tyypillisiä kiireellisiä suunnitelmajaksoja pidempi. Erityisesti valmiuksien kehittämistä koskeva moduuli vaatii aikaa ja luotettavan kumppanuuden ohjelman ja kansallisten kumppaneiden välillä, jotta saataisiin aikaan konkreettisia tuloksia ja varmistettaisiin, että vaiheen 4 loppuun mennessä kansalliset valmiudet ovat kansallisen omavastuullisuuden tasolla.
      Nelivaiheisella lähestymistavalla varmistetaan, että ohjelmamoduuleja voidaan mukauttaa ohjelman aikana, joko kumppanin erilaisten tarpeiden tai muuttuneiden rahoitusolosuhteiden vuoksi. Ohjelman vaiheeseen 3 voidaan myös lisätä uusia moduuleja, jos olosuhteet muuttuvat kyseisillä aloilla suotuisammiksi kuin mitä ne nyt ovat.
      Avunantajien järjestelyt:
      Tavanomaisten aseiden valvontaa Libyassa koskeva ohjelmahanke on useiden avunantajien hanke, jonka unioni ja Saksan liittotasavallan ulkoasiainministeriö rahoittavat yhdessä.
      Saksan liittotasavallan ulkoasiainministeriö seuraa GIZ:n täytäntöönpanemaa hanketta säännöllisesti ja kokonaisuudessaan, sekä valmiuksien kehittämistä koskevaa osaa että fyysistä turvallisuutta ja varastojen hallintaa koskevaa osaa, ulkoasiainministeriön vakiintuneiden menettelyjen kautta.
      Ohjelman kesto ja vaiheet:


title: Neuvoston päätös 2013/134/YUTP, annettu 18 päivänä maaliskuuta 2013 , Bosnia ja Hertsegovinan tilanteen johdosta määrättävistä rajoittavista toimenpiteistä annetun päätöksen 2011/173/YUTP muuttamisesta

text:
               19.3.2013

               FI

               Euroopan unionin virallinen lehti

               L 75/33

         NEUVOSTON PÄÄTÖS 2013/134/YUTP,
   annettu 18 päivänä maaliskuuta 2013,
   Bosnia ja Hertsegovinan tilanteen johdosta määrättävistä rajoittavista toimenpiteistä annetun päätöksen 2011/173/YUTP muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 29 artiklan,
   sekä katsoo seuraavaa:

               (1)

               Neuvosto antoi 21 päivänä maaliskuuta 2011 päätöksen 2011/173/YUTP (1).

               (2)

               Päätöksen 2011/173/YUTP uudelleentarkastelun perusteella rajoittavia toimenpiteitä olisi jatkettava 22 päivään maaliskuuta 2014.

               (3)

               Päätös 2011/173/YUTP olisi muutettava vastaavasti,

         ON HYVÄKSYNYT TÄMÄN PÄÄTÖKSEN:
   1 artikla
   Korvataan päätöksen 2011/173/YUTP 6 artiklan toinen kohta seuraavasti:

      ”Tätä päätöstä sovelletaan 22 päivään maaliskuuta 2014.”

   2 artikla
   Tämä päätös tulee voimaan päivänä, jona se julkaistaan Euroopan unionin virallisessa lehdessä.

      Tehty Brysselissä 18 päivänä maaliskuuta 2013.

            Neuvoston puolesta

            Puheenjohtaja

         S. COVENEY

      (1)  EUVL L 76, 22.3.2011, s. 68.


title: Neuvoston päätös (YUTP) 2016/597, annettu 18 päivänä huhtikuuta 2016, Lähi-idän rauhanprosessiin nimitetyn Euroopan unionin erityisedustajan toimeksiannon jatkamisesta

text:
               19.4.2016

               FI

               Euroopan unionin virallinen lehti

               L 103/29

         NEUVOSTON PÄÄTÖS (YUTP) 2016/597,
   annettu 18 päivänä huhtikuuta 2016,
   Lähi-idän rauhanprosessiin nimitetyn Euroopan unionin erityisedustajan toimeksiannon jatkamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 33 artiklan ja 31 artiklan 2 kohdan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto hyväksyi 15 päivänä huhtikuuta 2015 päätöksen (YUTP) 2015/599 (1), jolla Fernando GENTILINI nimitettiin Euroopan unionin erityisedustajaksi, jäljempänä ’erityisedustaja’, Lähi-idän rauhanprosessiin. Erityisedustajan toimeksianto päättyy 30 päivänä huhtikuuta 2016.

               (2)

               Erityisedustajan toimeksiantoa olisi jatkettava 10 kuukaudella.

               (3)

               Erityisedustaja toteuttaa toimeksiantonsa tilanteessa, joka voi huonontua ja joka saattaa vaarantaa Euroopan unionista tehdyn sopimuksen 21 artiklassa määritettyjen unionin ulkoisen toiminnan tavoitteiden saavuttamisen,

         ON HYVÄKSYNYT TÄMÄN PÄÄTÖKSEN:
   1 artikla
   Euroopan unionin erityisedustaja
   Jatketaan Fernando GENTILINIn toimeksiantoa erityisedustajana Lähi-idän rauhanprosessissa 28 päivään helmikuuta 2017. Neuvosto voi poliittisten ja turvallisuusasioiden komitean (PTK) arvion perusteella ja unionin ulkoasioiden ja turvallisuuspolitiikan korkean edustajan, jäljempänä ’korkea edustaja’, ehdotuksesta päättää, että erityisedustajan toimeksianto päättyy aikaisemmin.
   2 artikla
   Poliittiset tavoitteet
   1.   Erityisedustajan toimeksianto perustuu Lähi-idän rauhanprosessia koskevan unionin politiikan tavoitteisiin.
   2.   Yleistavoitteena on kokonaisvaltainen rauha, joka olisi saavutettava pohjautuen kahden valtion ratkaisuun, joka käsittää Israelin sekä demokraattisen, alueellisesti yhtenäisen, elinkelpoisen, rauhanomaisen ja täysivaltaisen Palestiinan valtion ja jossa näillä rinnakkain elävillä valtioilla on turvalliset ja tunnustetut rajat sekä normaalit suhteet naapureihinsa asiaa koskevien Yhdistyneiden kansakuntien (YK) turvallisuusneuvoston päätöslauselmien sekä Madridin periaatteiden mukaisesti, mukaan lukien maata rauhan vastineeksi -periaate, Lähi-idän rauhansuunnitelma, osapuolten aiemmin tekemät sopimukset ja arabimaailman rauhanaloite. Ottaen huomioon Israelin ja arabien suhteiden eri osatekijät alueellinen ulottuvuus on kokonaisvaltaisen rauhan olennainen osa.
   3.   Tämän tavoitteen saavuttamiseksi poliittiset painopisteet ovat kahden valtion ratkaisun säilyttäminen sekä rauhanprosessin käynnistäminen uudelleen ja sen tukeminen. Myönteisen lopputuloksen saavuttamiseksi on tärkeää määritellä neuvottelujen perusta selkeillä parametreilla, ja unioni on vahvistanut joulukuussa 2009, joulukuussa 2010 ja heinäkuussa 2014 annetuissa neuvoston päätelmissä tällaisia parametreja koskevan kantansa, jota se edistää edelleen aktiivisesti.
   4.   Unioni on sitoutunut työskentelemään osapuolten ja kansainväliseen yhteisöön kuuluvien kumppanien kanssa muun muassa osallistumalla Lähi-idän kvartettiin, jäljempänä ’kvartetti’, ja toteuttamalla aktiivisesti asianmukaisia kansainvälisiä aloitteita uuden dynamiikan luomiseksi neuvotteluja varten.
   3 artikla
   Toimeksianto
   1.   Poliittisten tavoitteiden saavuttamiseksi erityisedustajan toimeksiantona on

               a)

               antaa aktiivinen ja tehokas unionin panos toimiin ja aloitteisiin, joilla pyritään lopullisesti ratkaisemaan Israelin ja Palestiinan välinen konflikti kahden valtion ratkaisun ja unionin parametrien pohjalta;

               b)

               edistää ja ylläpitää läheisiä suhteita rauhanprosessin kaikkiin osapuoliin, asiaankuuluviin poliittisiin toimijoihin, alueen muihin maihin, kvartetin jäseniin ja muihin maihin, joita asia koskee, sekä YK:hon ja muihin asiaankuuluviin kansainvälisiin järjestöihin, kuten Arabiliittoon, rauhanprosessin lujittamiseksi yhteistyössä niiden kanssa;

               c)

               työskennellä asianmukaisesti mahdollisten uusien neuvottelupuitteiden edistämiseksi ja kehittämiseksi yhdessä kaikkien keskeisten sidosryhmien ja jäsenvaltioiden kanssa;

               d)

               tukea aktiivisesti osapuolten välisiä rauhanneuvotteluja ja osallistua niihin aktiivisesti muun muassa esittämällä ehdotuksia unionin puolesta kyseisten neuvotteluiden puitteissa;

               e)

               varmistaa unionin jatkuva läsnäolo asiaa koskevilla kansainvälisillä foorumeilla;

               f)

               osallistua kriisien hallintaan ja ennaltaehkäisemiseen, myös Gazan osalta;

               g)

               osallistua pyydettäessä osapuolten välisten kansainvälisten sopimusten täytäntöönpanoon sekä käynnistää diplomaattiset toimet osapuolten kanssa, jos näiden sopimusten määräyksiä ei noudateta;

               h)

               osallistua poliittisiin toimiin, joilla saadaan aikaan perustavanlaatuinen muutos kestävän ratkaisun löytämiseksi Gazan alueelle, joka on tulevan Palestiinan valtion erottamaton osa ja jota olisi käsiteltävä neuvotteluissa;

               i)

               kiinnittää erityistä huomiota rauhanprosessin alueellisiin ulottuvuuksiin vaikuttaviin tekijöihin, sitoutumiseen arabikumppaneiden kanssa sekä arabimaailman rauhanaloitteen täytäntöönpanoon;

               j)

               ylläpitää rakentavia suhteita rauhanprosessin yhteydessä tehtyjen sopimusten allekirjoittajiin, jotta edistetään demokratian perussääntöjen noudattamista, joihin kuuluvat esimerkiksi kansainvälisen humanitaarisen oikeuden noudattaminen sekä ihmisoikeuksien ja oikeusvaltioperiaatteen kunnioittaminen;

               k)

               tehdä ehdotuksia unionin mahdollisuuksista osallistua rauhanprosessiin sekä parhaista tavoista jatkaa unionin aloitteita ja käynnissä olevia rauhanprosessiin liittyviä unionin toimia, kuten unionin osallistuminen Palestiinan uudistuksiin, unionin asiaan liittyvien kehityshankkeiden poliittiset näkökohdat mukaan lukien;

               l)

               sitouttaa osapuolet pidättymään yksipuolisista toimista, jotka uhkaavat kahden valtion ratkaisun käytettävyyttä;

               m)

               raportoida kvartetin lähettiläänä neuvottelujen etenemisestä ja suunnasta sekä osallistua kvartetin lähettiläiden kokousten valmisteluun unionin kantojen pohjalta ja muiden kvartetin jäsenten kanssa koordinoiden;

               n)

               myötävaikuttaa unionin ihmisoikeuspolitiikan, muun muassa ihmisoikeuksia koskevien unionin suuntaviivojen, erityisesti lapsia aseellisten selkkauksien yhteydessä koskevien sekä naisiin ja tyttöihin kohdistuvan väkivallan ja kaikkien heihin kohdistuvien syrjintämuotojen torjumista koskevien unionin suuntaviivojen, sekä naisia, rauhaa ja turvallisuutta koskevaan YK:n turvallisuusneuvoston päätöslauselmaan 1325 (2000) liittyvän unionin politiikan täytäntöönpanoon yhteistyössä ihmisoikeuksista vastaavan Euroopan unionin erityisedustajan kanssa, muun muassa seuraamalla tapahtuvaa kehitystä ja raportoimalla siitä sekä antamalla suosituksia tältä osin;

               o)

               vaikuttaa siihen, että alueen mielipidejohtajien käsitys unionin roolista selkenee.

         2.   Erityisedustaja tukee korkean edustajan toimintaa ja valvoo samalla yleisesti kaikkia Lähi-idän rauhanprosessiin liittyviä unionin toimia kyseisellä alueella.
   4 artikla
   Toimeksiannon toteuttaminen
   1.   Erityisedustaja vastaa toimeksiannon toteuttamisesta korkean edustajan alaisuudessa.
   2.   PTK ylläpitää erityisiä suhteita erityisedustajaan ja toimii tämän ensisijaisena yhteyspisteenä neuvostoon. PTK huolehtii erityisedustajan strategisesta ja poliittisesta ohjauksesta hänen toimeksiantonsa puitteissa, sanotun kuitenkaan rajoittamatta korkean edustajan toimivaltaa.
   3.   Erityisedustaja sovittaa toimensa tiiviisti yhteen Euroopan ulkosuhdehallinnon ja sen asiaankuuluvien yksiköiden kanssa.
   4.   Erityisedustaja sovittaa toimensa tiiviisti yhteen Jerusalemissa sijaitsevan unionin edustajan toimiston, unionin Tel Avivin edustuston sekä alueen kaikkien muiden asiaankuuluvien unionin edustustojen kanssa.
   5.   Erityisedustaja toimii ensisijaisesti alueella, mutta varmistaa riittävän läsnäolon myös Euroopan ulkosuhdehallinnon päätoimipaikassa.
   5 artikla
   Rahoitus
   1.   Erityisedustajan toimeksiantoon liittyviin menoihin tarkoitettu rahoitusohje on 1 päivänä toukokuuta 2016 alkavana ja 28 päivänä helmikuuta 2017 päättyvänä kautena 1 250 000 euroa.
   2.   Menoja hallinnoidaan unionin yleiseen talousarvioon sovellettavien menettelyjen ja sääntöjen mukaisesti.
   3.   Erityisedustajan ja komission välillä tehdään sopimus menojen hallinnoinnista. Erityisedustaja on tilivelvollinen komissiolle kaikista menoista.
   6 artikla
   Avustajaryhmän perustaminen ja kokoonpano
   1.   Erityisedustaja vastaa toimeksiantonsa ja siihen varattujen käytettävissä olevien taloudellisten resurssien asettamissa rajoissa avustajaryhmän perustamisesta. Avustajaryhmällä on oltava asiantuntemusta toimeksiantoon kuuluvista poliittisista erityiskysymyksistä. Erityisedustajan on viipymättä ilmoitettava neuvostolle ja komissiolle avustajaryhmän kulloinenkin kokoonpano.
   2.   Jäsenvaltiot, unionin toimielimet ja Euroopan ulkosuhdehallinto voivat esittää, että henkilöstöä lähetetään työskentelemään erityisedustajan kanssa. Tällaisen lähetetyn henkilöstön palkat maksaa asianomainen jäsenvaltio, asianomainen unionin toimielin tai Euroopan ulkosuhdehallinto. Myös jäsenvaltioiden unionin toimielimiin tai Euroopan ulkosuhdehallintoon lähettämiä asiantuntijoita voidaan asettaa työskentelemään erityisedustajan kanssa. Sopimussuhteisen kansainvälisen henkilöstön on oltava jäsenvaltioiden kansalaisia.
   3.   Kaikki lähetetyt työntekijät pysyvät hallinnollisesti asianomaisen lähettävän jäsenvaltion, lähettävän unionin toimielimen tai Euroopan ulkosuhdehallinnon alaisina, ja he suorittavat tehtävänsä ja toimivat erityisedustajan toimeksiannon toteuttamista edistävällä tavalla.
   7 artikla
   Erityisedustajan ja hänen henkilöstönsä erioikeudet ja vapaudet
   Erityisedustajan ja hänen henkilöstönsä hoitaman tehtävän loppuun saattamisen ja sujuvan suorittamisen edellyttämät erioikeudet, vapaudet ja muut takuut sovitaan tilanteen mukaan yhdessä vastaanottajamaiden kanssa. Jäsenvaltiot ja Euroopan ulkosuhdehallinto antavat tätä varten kaiken tarvittavan tuen.
   8 artikla
   EU:n turvallisuusluokiteltujen tietojen turvaaminen
   Erityisedustajan ja hänen avustajaryhmänsä on noudatettava neuvoston päätöksessä 2013/488/EU (2) vahvistettuja turvallisuutta koskevia periaatteita ja vähimmäisvaatimuksia.
   9 artikla
   Tiedonsaanti ja logistiikkatuki
   1.   Jäsenvaltiot, komissio, Euroopan ulkosuhdehallinto ja neuvoston pääsihteeristö varmistavat, että erityisedustaja saa käyttöönsä kaikki olennaiset tiedot.
   2.   Unionin edustustot alueella ja/tai jäsenvaltiot antavat tarvittaessa logistiikkatukea alueella.
   10 artikla
   Turvallisuus
   Erityisedustaja toteuttaa Euroopan unionista tehdyn sopimuksen V osaston nojalla unionin ulkopuolisiin operaatioihin lähetetyn henkilöstön turvallisuutta koskevan unionin politiikan mukaisesti kaikki kohtuudella toteutettavissa olevat toimenpiteet toimeksiantonsa ja vastuualueen turvallisuustilanteen mukaisesti suoraan hänen alaisuudessaan olevan koko henkilöstön turvallisuuden edistämiseksi, erityisesti

               a)

               laatimalla Euroopan ulkosuhdehallinnon ohjeisiin perustuvan erityisen turvallisuussuunnitelman, joka käsittää henkilöstön turvalliseen siirtymiseen vastuualueelle ja sen sisällä sekä turvallisuutta vaarantavien tilanteiden hallintaan sovellettavat erityiset fyysiset, organisatoriset ja menettelyä koskevat turvallisuustoimenpiteet, sekä valmiussuunnitelman ja evakuointisuunnitelman;

               b)

               varmistamalla, että unionin ulkopuolelle lähetetyllä koko henkilöstöllä on vastuualueen olosuhteiden edellyttämä korkean riskin kattava vakuutusturva;

               c)

               varmistamalla, että kaikille unionin ulkopuolelle lähetetyille erityisedustajan avustajaryhmän jäsenille, myös paikalta palvelukseen otetulle henkilöstölle, annetaan joko ennen vastuualueelle saapumista tai heti saapumisen yhteydessä Euroopan ulkosuhdehallinnon kyseiselle alueelle antamaan riskiluokitukseen perustuva asianmukainen turvallisuuskoulutus;

               d)

               varmistamalla, että kaikki säännöllisten turvallisuusarviointien pohjalta annetut suositukset pannaan täytäntöön, ja antamalla toimeksiannossa saavutettua edistymistä koskevan kertomuksen ja toimeksiannon toteuttamista koskevan kertomuksen yhteydessä neuvostolle, korkealle edustajalle ja komissiolle kirjallisia raportteja suositusten täytäntöönpanosta ja muista turvallisuusasioista.

         11 artikla
   Raportointi
   Erityisedustaja raportoi säännöllisin väliajoin suullisesti ja kirjallisesti korkealle edustajalle sekä Euroopan ulkosuhdehallinnolle. Erityisedustaja raportoi säännöllisin väliajoin PTK:lle, ja lisäksi sovelletaan raportoinnin ja tavoitteiden asettamisen vähimmäisvaatimuksia, jotka on määritelty unionin erityisedustajien nimittämistä, toimeksiantoa ja rahoitusta koskevissa suuntaviivoissa. Erityisedustaja raportoi tarvittaessa myös neuvoston työryhmille. Säännöllisesti toimitettavat raportit jaetaan COREU-verkoston kautta. Erityisedustaja voi antaa raportteja ulkoasiainneuvostolle. Erityisedustaja voi osallistua tietojen antamiseen Euroopan parlamentille Euroopan unionista tehdyn sopimuksen 36 artiklan mukaisesti.
   12 artikla
   Koordinointi
   1.   Erityisedustaja edistää unionin toimien yhtenäisyyttä, johdonmukaisuutta ja tehokkuutta sekä auttaa varmistamaan, että kaikkia unionin välineitä ja jäsenvaltioiden toimia käytetään johdonmukaisella tavalla unionin poliittisten tavoitteiden saavuttamiseksi. Erityisedustajan toimet sovitetaan yhteen komission toimien kanssa. Erityisedustaja tiedottaa säännöllisesti toiminnastaan jäsenvaltioiden ja unionin edustustoille.
   2.   Paikan päällä pidetään yllä läheisiä suhteita jäsenvaltioiden edustustojen päälliköihin, unionin edustustojen päälliköihin ja YTPP-operaatioiden johtajiin. Näiden on kaikin tavoin pyrittävä avustamaan erityisedustajaa toimeksiannon toteuttamisessa. Erityisedustaja antaa tiiviissä yhteistyössä unionin Tel Avivin edustuston päällikön ja Jerusalemissa sijaitsevan unionin edustajan toimiston kanssa paikallisen tason poliittista ohjausta palestiinalaisalueella toteutettavan Euroopan unionin poliisioperaation (EUPOL COPPS) ja Rafahin rajanylityspaikkaa koskevan Euroopan unionin rajavalvonnan avustusoperaation (EU BAM Rafah) johtajille. Erityisedustajan on myös pidettävä yhteyttä muihin paikan päällä oleviin kansainvälisiin ja alueellisiin toimijoihin.
   13 artikla
   Uudelleentarkastelu
   Tämän päätöksen täytäntöönpanoa ja sen johdonmukaisuutta unionin alueella toteuttamien muiden toimien kanssa tarkastellaan säännöllisesti uudelleen. Erityisedustaja esittää neuvostolle, korkealle edustajalle ja komissiolle toimeksiannossa saavutettua edistymistä koskevan kertomuksen elokuun 2016 loppuun mennessä ja kattavan kertomuksen toimeksiannon toteuttamisesta marraskuun 2016 loppuun mennessä.
   14 artikla
   Voimaantulo
   Tämä päätös tulee voimaan päivänä, jona se hyväksytään.

      Tehty Luxemburgissa 18 päivänä huhtikuuta 2016.

            Neuvoston puolesta

            Puheenjohtaja

         F. MOGHERINI

      (1)  Neuvoston päätös (YUTP) 2015/599, annettu 15 päivänä huhtikuuta 2015, Euroopan unionin erityisedustajan nimittämisestä Lähi-idän rauhanprosessiin (EUVL L 99, 16.4.2015, s. 29).

      (2)  Neuvoston päätös 2013/488/EU, annettu 23 päivänä syyskuuta 2013, EU:n turvallisuusluokiteltujen tietojen suojaamista koskevista turvallisuussäännöistä (EUVL L 274, 15.10.2013, s. 1).


Tärkeä oikeudellinen huomautus

|

32001D0748

2001/748/EY: Neuvoston päätös, tehty 16 päivänä lokakuuta 2001, kansainvälisen järjestäytyneen rikollisuuden vastaista Yhdistyneiden kansakuntien yleissopimusta täydentävän, ampuma-aseiden, niiden osien ja komponenttien sekä ampumatarvikkeiden laittoman valmistuksen ja laittoman kaupan torjuntaa koskevan lisäpöytäkirjan allekirjoittamisesta Euroopan yhteisön puolesta

Virallinen lehti nro L 280 , 24/10/2001 s. 0005 - 0005

Neuvoston päätös,tehty 16 päivänä lokakuuta 2001,kansainvälisen järjestäytyneen rikollisuuden vastaista Yhdistyneiden kansakuntien yleissopimusta täydentävän, ampuma-aseiden, niiden osien ja komponenttien sekä ampumatarvikkeiden laittoman valmistuksen ja laittoman kaupan torjuntaa koskevan lisäpöytäkirjan allekirjoittamisesta Euroopan yhteisön puolesta(2001/748/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 95 ja 133 artiklan yhdessä 300 artiklan 2 kohdan ensimmäisen alakohdan kanssa,ottaa huomioon komission ehdotuksen,sekä katsoo seuraavaa:(1) Komissio on neuvotellut yhteisön puolesta ampuma-aseiden, niiden osien ja komponenttien sekä ampumatarvikkeiden laittoman valmistuksen ja laittoman kaupan torjuntaa koskevasta pöytäkirjasta yhteisön toimivaltaan kuuluvien asioiden osalta neuvoston sille antaman valtuutuksen perusteella.(2) Neuvosto on antanut komissiolle tehtäväksi neuvotella myös yhteisön liittymisestä tähän kansainväliseen sopimukseen.(3) Neuvottelut on päätetty menestyksekkäästi, ja niiden tuloksena laadittu asiakirja on avoinna allekirjoitettavaksi valtioille sekä alueellisille taloudellisen yhdentymisen järjestöille niiden toimivallan rajoissa.(4) Jäsenvaltiot ovat ilmoittaneet aikovansa allekirjoittaa kyseisen asiakirjan mahdollisimman pian, ja myös Euroopan yhteisön on voitava tehdä samoin,ON PÄÄTTÄNYT SEURAAVAA:Ainoa artikla1. Neuvoston puheenjohtaja valtuutetaan nimeämään henkilöt, joilla on oikeus allekirjoittaa Euroopan yhteisön puolesta kansainvälisen järjestäytyneen rikollisuuden vastaista yleissopimusta täydentävä pöytäkirja ampuma-aseiden, niiden osien ja komponenttien sekä ampumatarvikkeiden laittoman valmistuksen ja laittoman kaupan torjunnasta.2. Yleissopimus ja pöytäkirjat, jotka Yhdistyneiden Kansakuntien yleiskokous on hyväksynyt 8 päivänä kesäkuuta 2001 antamallaan päätöslauselmalla nro 55/255, julkaistaan Euroopan yhteisöjen virallisessa lehdessä, kun yhteisö on sitoutunut niihin.Tehty Luxemburgissa 16 päivänä lokakuuta 2001.Neuvoston puolestaPuheenjohtajaD. Reynders


Avis juridique important

|

32004D0578

2004/578/EY: Neuvoston päätös, tehty 29 päivänä huhtikuuta 2004, — Euroopan yhteisön ja Euroopan avaruusjärjestön välisen puitesopimuksen tekemisestä

Virallinen lehti nro L 261 , 06/08/2004 s. 0063 - 0063

 Neuvoston päätös , tehty  29 päivänä huhtikuuta 2004 , Euroopan yhteisön ja Euroopan avaruusjärjestön välisen puitesopimuksen tekemisestä (2004/578/EY)

EUROOPAN UNIONIN NEUVOSTO, joka

ottaa huomioon Euroopan yhteisön perustamissopimuksen ja erityisesti sen 170 artiklan yhdessä 300 artiklan 2 kohdan ensimmäisen alakohdan ensimmäisen virkkeen ja 300 artiklan 3 kohdan ensimmäisen alakohdan kanssa,

ottaa huomioon komission ehdotuksen,

ottaa huomioon Euroopan parlamentin lausunnon(1),

sekä katsoo seuraavaa:

(1) Komissio on neuvotellut yhteisön puolesta sopimuksen Euroopan avaruusjärjestön (ESA) kanssa.

(2) Sopimus allekirjoitettiin yhteisön puolesta  25 päivänä marraskuuta 2003  sillä edellytyksellä, että sopimus tehdään mahdollisesti myöhemmin.

(3) Kyseinen sopimus olisi hyväksyttävä,

ON PÄÄTTÄNYT:

1 artikla

Hyväksytään Euroopan yhteisön ja Euroopan avaruusjärjestön välinen sopimus yhteisön puolesta.

Sopimuksen teksti on tämän päätöksen liitteenä.

2 artikla

Neuvoston puheenjohtaja valtuutetaan nimeämään henkilö, jolla on oikeus tallettaa yhteisön puolesta hyväksymisasiakirja puitesopimuksen 12 artiklan mukaisesti ilmaistakseen yhteisön suostumuksen sitoutua sopimukseen.

Tehty Luxemburgissa  29 päivänä huhtikuuta 2004 .

 Neuvoston puolesta

 Puheenjohtaja

M. Mc Dowell

(1) Lausunto annettu  20. huhtikuuta 2004  (ei vielä julkaistu virallisessa lehdessä).


title: Neuvoston päätös (YUTP) 2015/1337, annettu 31 päivänä heinäkuuta 2015, Iraniin kohdistuvista rajoittavista toimenpiteistä annetun päätöksen 2010/413/YUTP muuttamisesta

text:
               1.8.2015

               FI

               Euroopan unionin virallinen lehti

               L 206/68

         NEUVOSTON PÄÄTÖS (YUTP) 2015/1337,
   annettu 31 päivänä heinäkuuta 2015,
   Iraniin kohdistuvista rajoittavista toimenpiteistä annetun päätöksen 2010/413/YUTP muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 29 artiklan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto antoi 26 päivänä heinäkuuta 2010 päätöksen 2010/413/YUTP (1) Iraniin kohdistuvista rajoittavista toimenpiteistä.

               (2)

               Päätöksellä 2010/413/YUTP sallitaan muun muassa sellaisten velvoitteiden täytäntöönpano, jotka perustuvat ennen 23 päivää tammikuuta 2012 tehtyihin sopimuksiin tai mainittujen velvoitteiden täytäntöönpanemiseksi tarvittaviin liitännäissopimuksiin, jos iranilaisen raakaöljyn ja öljytuotteiden toimituksella tai niiden toimituksen tuottamalla hyödyllä vähennetään jäsenvaltioiden alueella oleville tai niiden lainkäyttövaltaan kuuluville henkilöille tai yhteisöille maksamatta olevia määriä ennen 23 päivää tammikuuta 2012 tehtyjen sopimusten osalta, jos kyseisissä sopimuksissa erityisesti määrätään sellaisista maksuista.

               (3)

               Päätöksessä 2010/413/YUTP säädetään myös, että kyseisessä päätöksessä asetettuja omaisuuden jäädyttämistoimenpiteitä ei sovelleta 30 päivään kesäkuuta 2015 saakka toimiin ja liiketoimiin, jotka on toteutettu suhteessa kyseisen päätöksen liitteessä II lueteltuihin yhteisöihin siltä osin kuin on tarpeen asiaankuuluvien velvoitteiden täytäntöönpanemiseksi.

               (4)

               Neuvosto katsoo, että kyseistä poikkeusta olisi jatkettava 14 päivään tammikuuta 2016.

               (5)

               Unionin lisätoimet ovat tarpeen tässä päätöksessä säädettyjen toimenpiteiden panemiseksi täytäntöön.

               (6)

               Päätös 2010/413/YUTP olisi näin ollen muutettava tämän mukaisesti,

         ON HYVÄKSYNYT TÄMÄN PÄÄTÖKSEN:
   1 artikla
   Korvataan päätöksen 2010/413/YUTP 20 artiklan 14 kohta seuraavasti:

      ”14.   Edellä olevia 1 ja 2 kohtaa ei sovelleta 14 päivään tammikuuta 2016 saakka toimiin ja liiketoimiin, jotka on toteutettu suhteessa liitteessä II lueteltuihin yhteisöihin siltä osin kuin on tarpeen 3 c artiklan 2 kohdassa tarkoitettujen velvoitteiden panemiseksi täytäntöön, edellyttäen että näihin toimiin ja liiketoimiin on saatu etukäteen tapauskohtaisen harkinnan perusteella lupa asianomaiselta jäsenvaltiolta. Asianomainen jäsenvaltio ilmoittaa muille jäsenvaltioille ja komissiolle aikeestaan myöntää lupa.”

   2 artikla
   Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

      Tehty Brysselissä 31 päivänä heinäkuuta 2015.

            Neuvoston puolesta

            Puheenjohtaja

         J. ASSELBORN

      (1)  Neuvoston päätös 2010/413/YUTP, annettu 26 päivänä heinäkuuta 2010, Iraniin kohdistuvista rajoittavista toimenpiteistä ja yhteisen kannan 2007/140/YUTP kumoamisesta (EUVL L 195, 27.7.2010, s. 39).


title: Neuvoston päätös 2013/307/YUTP, annettu 24 päivänä kesäkuuta 2013 , Välimeren eteläpuoliselle alueelle nimitetyn Euroopan unionin erityisedustajan toimeksiannon muuttamisesta ja jatkamisesta

text:
               25.6.2013

               FI

               Euroopan unionin virallinen lehti

               L 172/28

         NEUVOSTON PÄÄTÖS 2013/307/YUTP,
   annettu 24 päivänä kesäkuuta 2013,
   Välimeren eteläpuoliselle alueelle nimitetyn Euroopan unionin erityisedustajan toimeksiannon muuttamisesta ja jatkamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 28 artiklan, 31 artiklan 2 kohdan ja 33 artiklan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto hyväksyi 18 päivänä heinäkuuta 2011 päätöksen 2011/424/YUTP (1), jolla Bernardino LEÓN nimitettiin Euroopan unionin erityisedustajaksi, jäljempänä ‧erityisedustaja‧, Välimeren eteläpuoliselle alueelle. Erityisedustajan toimeksianto päättyy 30 päivänä kesäkuuta 2013.

               (2)

               Erityisedustajan toimeksiantoa olisi jatkettava vielä 12 kuukaudella.

               (3)

               Erityisedustaja toteuttaa toimeksiantonsa tilanteessa, joka voi huonontua ja joka saattaa vaarantaa Euroopan unionista tehdyn sopimuksen 21 artiklassa määritettyjen unionin ulkoisen toiminnan tavoitteiden saavuttamisen,

         ON HYVÄKSYNYT TÄMÄN PÄÄTÖKSEN:
   1 artikla
   Euroopan unionin erityisedustaja
   Jatketaan Bernardino LEÓN in toimeksiantoa erityisedustajana Välimeren eteläpuolisella alueella 30 päivään kesäkuuta 2014. Erityisedustajan toimeksianto voidaan päättää aikaisemmin, jos neuvosto unionin ulkoasioiden ja turvallisuuspolitiikan korkean edustajan, jäljempänä ‧korkea edustaja‧, ehdotuksesta niin päättää.
   2 artikla
   Poliittiset tavoitteet
   Erityisedustajan toimeksianto perustuu eteläistä naapurialuetta koskevan unionin politiikan tavoitteisiin, jotka on vahvistettu Eurooppa-neuvoston 4 päivänä helmikuuta ja 11 päivänä maaliskuuta 2011 antamissa julkilausumissa, Eurooppa-neuvoston 24 ja 25 päivänä maaliskuuta 2011 antamissa päätelmissä sekä neuvoston 21 päivänä helmikuuta ja 20 päivänä kesäkuuta 2011 antamissa päätelmissä, ottaen huomioon korkean edustajan ja komission 8 päivänä maaliskuuta ja 25 päivänä toukokuuta 2011 antamissaan tiedonannoissa esittämät ehdotukset.
   Näitä tavoitteita ovat seuraavat:

               a)

               tehostetaan unionin poliittista vuoropuhelua kumppanuuden edistämiseksi ja suhteiden laajentamiseksi Välimeren eteläpuolisen alueen maiden kanssa, erityisesti niiden maiden kanssa, joissa on meneillään poliittinen uudistusprosessi ja demokratiaan siirtyminen;

               b)

               tuetaan tapaa, jolla unioni vastaa Välimeren eteläpuolisen alueen maiden tapahtumiin, erityisesti niiden maiden tapahtumiin, joissa on meneillään poliittinen uudistusprosessi ja demokratiaan siirtyminen, erityisesti vahvistamalla demokratiaa ja institutionaalisten rakenteiden muodostamista, oikeusvaltioperiaatetta, hyvää hallintotapaa, ihmisoikeuksien ja perusvapauksien kunnioittamista, rauhaa ja alueellista yhteistyötä, myös Euroopan naapuruuspolitiikan ja Välimeren unionin avulla;

               c)

               lisätään unionin tehokkuutta, läsnäoloa ja näkyvyyttä alueella ja asianmukaisilla kansainvälisillä foorumeilla;

               d)

               sovitetaan toimet tiiviisti yhteen asiaan liittyvien paikallisten kumppanien sekä kansainvälisten ja alueellisten järjestöjen kuten Afrikan unionin, Persianlahden arabimaiden yhteistyöneuvoston, Islamilaisten maiden yhteistyöjärjestön, Arabiliiton, Pohjois-Afrikan arabivaltioiden liiton, asiaankuuluvien kansainvälisten rahoituslaitosten, Yhdistyneiden kansakuntien ja yksityisen sektorin kanssa.

         3 artikla
   Toimeksianto
   Edellä 2 artiklassa tarkoitettujen poliittisten tavoitteiden saavuttamiseksi erityisedustajan toimeksiantona on:

               a)

               vahvistaa unionin poliittista roolia kokonaisuudessaan niiden Välimeren eteläpuolisen alueen maiden osalta, erityisesti niiden maiden osalta, joissa on meneillään poliittinen uudistusprosessi ja demokratiaan siirtyminen, erityisesti vahvistamalla vuoropuhelua hallitusten ja kansainvälisten järjestöjen sekä kansalaisyhteiskunnan ja muiden merkittävien keskustelukumppaneiden kanssa ja edistämällä kumppaneiden tietoisuutta unionin lähestymistavoista;

               b)

               säilyttää tiiviit suhteet kaikkiin alueen demokraattiseen muutosprosessiin osallistuvien osapuolten kanssa, edistää tilanteen vakauttamista ja sovinnon saavuttamista paikallista omaehtoisuutta kunnioittaen sekä edistää kriisinhallintaa ja -ehkäisyä;

               c)

               edistää alueeseen kohdistuvien unionin ja jäsenvaltioiden politiikkojen ja toiminnan parempaa yhtenäisyyttä, johdonmukaisuutta ja toimien yhteensovittamista;

               d)

               vaikuttaa toimien yhteensovittamisen tehostamiseen kansainvälisten kumppaneiden ja järjestöjen kanssa sekä alueellisen yhteistyön tukemiseen; sovittaen toimet yhteen komission ja jäsenvaltioiden kanssa avustaa korkeaa edustajaa osallistumalla Välimeren eteläpuolisen alueen maiden työryhmän työskentelyyn ja seurantakokouksiin;

               e)

               osallistua unionin ihmisoikeuspolitiikan, mukaan lukien ihmisoikeuksia koskevien EU:n suuntaviivojen, erityisesti lapsia aseellisten selkkauksien yhteydessä koskevien EU:n suuntaviivojen, ja naisiin ja tyttöihin kohdistuvan väkivallan ja kaikkien heihin kohdistuvien syrjintämuotojen torjunnasta annettujen EU:n suuntaviivojen sekä naisia, rauhaa ja turvallisuutta koskevan unionin politiikan toteuttamiseen alueella yhteistyössä ihmisoikeuksista vastaavan Euroopan unionin erityisedustajan kanssa, myös seuraamalla kehitystä ja raportoimalla siitä sekä laatimalla tältä osin suosituksia.

         4 artikla
   Toimeksiannon täytäntöönpano
   1.   Erityisedustaja vastaa toimeksiannon toteuttamisesta korkean edustajan alaisuudessa.
   2.   Poliittisten ja turvallisuusasioiden komitea, jäljempänä ‧PTK‧, ylläpitää erityisiä suhteita erityisedustajaan ja toimii erityisedustajan ensisijaisena yhteytenä neuvostoon. PTK huolehtii erityisedustajan strategisesta ja poliittisesta ohjauksesta tämän toimeksiannon puitteissa, sanotun kuitenkaan rajoittamatta korkean edustajan toimivaltaa.
   3.   Erityisedustaja koordinoi toimensa tiiviisti Euroopan ulkosuhdehallinnon, jäljempänä ‧ulkosuhdehallinto‧, ja sen asianomaisten yksikköjen kanssa.
   5 artikla
   Rahoitus
   1.   Erityisedustajan toimeksiantoon liittyviin menoihin tarkoitettu rahoitusohje 1 päivänä heinäkuuta 2013 alkavalla ja 30 päivänä kesäkuuta 2014 päättyvällä kaudella on 945 000 euroa.
   2.   Menoja hallinnoidaan unionin yleiseen talousarvioon sovellettavien menettelyjen ja sääntöjen mukaisesti.
   3.   Erityisedustajan ja komission välillä tehdään sopimus menojen hallinnoinnista. Erityisedustaja on tilivelvollinen komissiolle kaikista menoista.
   6 artikla
   Avustajaryhmän perustaminen ja kokoonpano
   1.   Erityisedustaja vastaa avustajaryhmän muodostamisesta erityisedustajan toimeksiannon ja siihen varattujen käytettävissä olevien taloudellisten resurssien asettamissa rajoissa. Avustajaryhmällä on oltava asiantuntemusta toimeksiantoon kuuluvissa poliittisissa erityiskysymyksissä. Erityisedustajan on viipymättä ilmoitettava neuvostolle ja komissiolle avustajaryhmän kulloinenkin kokoonpano.
   2.   Jäsenvaltiot, unionin toimielimet ja Euroopan ulkosuhdehallinto voivat esittää, että henkilöstöä lähetetään työskentelemään erityisedustajan avustajina. Tällaisen lähetetyn henkilöstön palkat maksaa asianomainen jäsenvaltio, asianomainen unionin toimielin tai Euroopan ulkosuhdehallinto. Erityisedustajaa voivat avustaa myös jäsenvaltioiden unionin toimielimiin tai Euroopan ulkosuhdehallintoon lähettämät asiantuntijat. Sopimusperusteisen kansainvälisen henkilöstön on oltava jäsenvaltioiden kansalaisia.
   3.   Kaikki lähetetyt työntekijät pysyvät hallinnollisesti asianomaisen lähettävän jäsenvaltion, lähettävän unionin toimielimen tai Euroopan ulkosuhdehallinnon alaisina, ja he suorittavat tehtävänsä ja toimivat erityisedustajan toimeksiannon toteuttamista edistävällä tavalla.
   4.   Erityisedustajan henkilöstö sijoitetaan asiaankuuluvien ulkosuhdehallinnon yksikköjen tai unionin edustustojen tiloihin, jotta edistetään yhtenäisyyttä ja johdonmukaisuutta niiden vastaavan toiminnan kanssa.
   7 artikla
   Erityisedustajan ja hänen henkilöstönsä erioikeudet ja vapaudet
   Erityisedustajan ja hänen henkilöstönsä tehtävän loppuun saattamisen ja sujuvan suorittamisen edellyttämistä erioikeuksista, vapauksista ja muista takuista sovitaan tilanteen mukaan yhdessä vastaanottajamaiden kanssa. Jäsenvaltiot ja ulkosuhdehallinto antavat tätä varten kaiken tarvittavan tuen.
   8 artikla
   EU:n turvallisuusluokiteltujen tietojen turvaaminen
   Erityisedustajan ja hänen avustajaryhmänsä jäsenten on noudatettava turvallisuussäännöistä EU:n turvallisuusluokiteltujen tietojen suojaamiseksi 31 päivänä maaliskuuta 2011 annetussa neuvoston päätöksessä 2011/292/EU (2) vahvistettuja turvallisuutta koskevia periaatteita ja vähimmäisvaatimuksia.
   9 artikla
   Tiedonsaanti ja logistiikkatuki
   1.   Jäsenvaltiot, komissio ja neuvoston pääsihteeristö varmistavat, että erityisedustaja saa käyttöönsä kaikki olennaiset tiedot.
   2.   Unionin edustustot ja/tai jäsenvaltiot antavat tarvittaessa logistiikkatukea alueella.
   10 artikla
   Turvallisuus
   Erityisedustaja toteuttaa Euroopan unionista tehdyn sopimuksen V osaston nojalla unionin ulkopuolisiin operaatioihin lähetetyn henkilöstön turvallisuutta koskevan unionin politiikan mukaisesti kaikki kohtuudella toteutettavissa olevat toimenpiteet toimeksiantonsa ja vastuullaan olevan maantieteellisen alueen turvallisuustilanteen mukaisesti suoraan hänen alaisuudessaan olevan koko henkilöstön turvallisuuden edistämiseksi, erityisesti:

               a)

               laatimalla Euroopan ulkosuhdehallinnon ohjeisiin perustuvan operaatiokohtaisen turvallisuussuunnitelman, joka käsittää henkilöstön turvalliseen siirtymiseen operaatioalueelle ja sen sisällä ja turvallisuutta vaarantavien tilanteiden hallintaan sovellettavat operaatiokohtaiset fyysiset, organisatoriset ja menettelyä koskevat turvallisuustoimenpiteet sekä valmiussuunnitelman ja operaation evakuointisuunnitelman;

               b)

               varmistamalla, että unionin ulkopuolelle lähetetyllä koko henkilöstöllä on operaatioalueen olosuhteiden edellyttämä korkean riskin kattava vakuutusturva;

               c)

               varmistamalla, että kaikille unionin ulkopuolelle lähetetyille erityisedustajan avustajaryhmän jäsenille, myös paikalta palvelukseen otetulle henkilöstölle, annetaan joko ennen operaatioalueelle saapumista tai heti saapumisen yhteydessä ulkosuhdehallinnon operaatioalueelle antamaan riskiluokitukseen perustuva asianmukainen turvallisuuskoulutus;

               d)

               varmistamalla, että kaikki säännöllisten turvallisuusarviointien pohjalta annetut suositukset pannaan täytäntöön, ja antamalla väliraportin ja toimeksiannon toteuttamista koskevan selvityksen yhteydessä neuvostolle, korkealle edustajalle ja komissiolle kirjallisia raportteja suositusten täytäntöönpanosta ja muista turvallisuusasioista.

         11 artikla
   Raportointi
   Erityisedustaja raportoi säännöllisin väliajoin suullisesti ja kirjallisesti PTK:lle sekä korkealle edustajalle. Erityisedustaja raportoi tarvittaessa myös neuvoston työryhmille. Säännöllisesti toimitettavat kirjalliset raportit jaetaan COREU-verkoston kautta. Erityisedustaja voi PTK:n tai korkean edustajan suosituksesta antaa selvityksiä ulkoasiainneuvostolle. Euroopan unionista tehdyn sopimuksen 36 artiklan mukaisesti erityisedustaja voi osallistua tietojen antamiseen Euroopan parlamentille.
   12 artikla
   Toimien yhteensovittaminen
   1.   Erityisedustaja edistää unionin toimien yhtenäisyyttä, johdonmukaisuutta ja tehokkuutta sekä auttaa varmistamaan, että kaikkia unionin välineitä ja jäsenvaltioiden toimia käytetään johdonmukaisella tavalla unionin poliittisten tavoitteiden saavuttamiseksi. Erityisedustaja toimii täydessä yhteistyössä jäsenvaltioiden, komission ja alueella toimivien muiden Euroopan unionin erityisedustajien kanssa. Erityisedustaja tiedottaa toiminnastaan säännöllisesti jäsenvaltioiden ja unionin edustustoille.
   2.   Paikan päällä on pidettävä yllä läheisiä suhteita unionin ja jäsenvaltioiden edustustojen päälliköihin, jotka pyrkivät kaikin tavoin avustamaan erityisedustajaa toimeksiannon toteuttamisessa. Erityisedustajan on myös pidettävä yhteyttä muihin paikan päällä oleviin kansainvälisiin ja alueellisiin toimijoihin.
   13 artikla
   Uudelleentarkastelu
   Tämän päätöksen täytäntöönpanoa ja sen johdonmukaisuutta unionin samalla alueella toteuttamien muiden toimien kanssa tarkastellaan säännöllisesti uudelleen. Erityisedustaja esittää neuvostolle, korkealle edustajalle ja komissiolle toimeksiannossa saavutettua edistymistä koskevan kertomuksen joulukuun 2013 loppuun mennessä ja kattavan kertomuksen toimeksiannon toteuttamisesta toimeksiannon päättyessä.
   14 artikla
   Voimaantulo
   Tämä päätös tulee voimaan päivänä, jona se hyväksytään.
   Sitä sovelletaan 1 päivästä heinäkuuta 2013.

      Tehty Luxemburgissa 24 päivänä kesäkuuta 2013.

            Neuvoston puolesta

            Puheenjohtaja

         C. ASHTON

      (1)  EUVL L 188, 19.7.2011, s. 24.

      (2)  EUVL L 141, 27.5.2011, s. 17.


title: Neuvoston päätös 2013/89/YUTP, annettu 18 päivänä helmikuuta 2013 , Zimbabween kohdistuvista rajoittavista toimenpiteistä annetun päätöksen 2011/101/YUTP muuttamisesta

text:
               19.2.2013

               FI

               Euroopan unionin virallinen lehti

               L 46/37

         NEUVOSTON PÄÄTÖS 2013/89/YUTP,
   annettu 18 päivänä helmikuuta 2013,
   Zimbabween kohdistuvista rajoittavista toimenpiteistä annetun päätöksen 2011/101/YUTP muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 29 artiklan
   sekä katsoo seuraavaa:

               (1)

               Neuvosto hyväksyi 15 päivänä helmikuuta 2011 päätöksen 2011/101/YUTP. (1)

               (2)

               Päätöksen 2011/101/YUTP uudelleentarkastelun perusteella rajoittavia toimenpiteitä olisi jatkettava 20 päivään helmikuuta 2014.

               (3)

               Enää ei ole kuitenkaan perusteltua pitää tiettyjä henkilöitä ja yhteisöjä luettelossa henkilöistä ja yhteisöistä, joihin päätöksessä 2011/101/YUTP säädettyjä rajoittavia toimenpiteitä sovelletaan.

               (4)

               Matkustuskiellon peruuttaminen kahden Zimbabwen hallituksen jäsenen osalta, jotka kuuluvat suhteiden palauttamista käsittelevään ryhmään ja jotka on merkitty luetteloon päätöksen 2011/101/YUTP nojalla, olisi pidettävä voimassa, jotta helpotettaisiin unionin ja Zimbabwen hallituksen välistä vuoropuhelua. Lisäksi matkustuskiellon peruuttaminen olisi ulotettava koskemaan kuutta muuta Zimbabwen hallituksen jäsentä.

               (5)

               Päätös 2011/101/YUTP olisi muutettava tämän mukaisesti,

         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätös 2011/101/YUTP seuraavasti:
   Korvataan 10 artikla seuraavasti:

      "10 artikla
      1.   Tämä päätös tulee voimaan päivänä, jona se hyväksytään.
      2.   Tätä päätöstä sovelletaan 20 päivään helmikuuta 2014.
      3.   Edellä 4 artiklan 1 kohdassa tarkoitetut toimenpiteet, siltä osin kuin niitä sovelletaan liitteessä II lueteltuihin henkilöihin, peruutetaan 20 päivään helmikuuta 2014 asti.
      4.   Päätöstä tarkastellaan jatkuvasti uudelleen, ja se uusitaan tai sitä muutetaan tarvittaessa, jos neuvosto katsoo, että sen tavoitteita ei ole saavutettu."

   2 artikla
   Muutetaan päätöksen 2011/101/YUTP liitteet I ja II tämän päätöksen liitteen mukaisesti.
   3 artikla
   Tämä päätös tulee voimaan päivänä, jona se julkaistaan Euroopan unionin virallisessa lehdessä.

      Tehty Brysselissä 18 päivänä helmikuuta 2013.

            Neuvoston puolesta

            Puheenjohtaja

         C. ASHTON

      (1)  EUVL L 42, 16.2.2011, s. 6.

      LIITE
      Muutetaan päätöksen 2011/101/EY liitteet I ja II seuraavasti:

                  (1)

                  Poistetaan seuraavat henkilöt ja yhteisöt liitteestä I:

                              a)

                              Henkilöt

                                          Chapfika, David

                                          Chigudu, Tinaye Elisha Nzirasha

                                          Chipanga, Tongesai Shadreck

                                          Kwenda, R.

                                          Mahofa, Shuvai Ben

                                          Mashava, G.

                                          Moyo, Gilbert

                                          Mpabanga, S.

                                          Msipa, Cephas George

                                          Muchono, C.

                                          Mudenge, Isack Stanislaus Gorerazvo

                                          Mudonhi, Columbus

                                          Mugariri, Bothwell

                                          Mumba, Isaac

                                          Mutsvunguma, S.

                                          Nkomo, John Landa

                                          Nyambuya, Michael Reuben

                                          Parirenyatwa, David Pagwese

                                          Rangwani, Dani

                                          Ruwodo, Richard

                                          Zhuwao, Patrick

                              b)

                              Yhteisöt
                              Divine Homes (PVT) Ltd ]

                  (2)

                  Lisätään seuraavia päätöksen 2011/101/YUTP LIITTEESSÄ I lueteltuja henkilöitä koskevat merkinnät LIITTEESEEN II:

                              Murerwa, Herbet Muchemwa

                              Mzembi, Walter

                              Nguni, Sylvester Robert

                              Nhema, Francis Chenayimoyo Dunstan

                              Nyoni, Sithembiso Gile Glad

                              Shamu, Webster Kotiwani


title: Neuvoston päätös, annettu 28 päivänä marraskuuta 2016, Euroopan työterveys- ja työturvallisuusviraston johtokunnan varsinaisten jäsenten ja varajäsenten nimittämisestä Tanskan, Ranskan, Italian ja Maltan osalta

text:
               1.12.2016

               FI

               Euroopan unionin virallinen lehti

               C 447/7

         NEUVOSTON PÄÄTÖS,
   annettu 28 päivänä marraskuuta 2016,
   Euroopan työterveys- ja työturvallisuusviraston johtokunnan varsinaisten jäsenten ja varajäsenten nimittämisestä Tanskan, Ranskan, Italian ja Maltan osalta
   (2016/C 447/04)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Euroopan työturvallisuus- ja työterveysviraston perustamisesta 18 päivänä heinäkuuta 1994 annetun neuvoston asetuksen (EY) N:o 2062/94 (1) ja erityisesti sen 8 artiklan,
   ottaa huomioon jäsenvaltioiden hallitusten sekä työntekijä- ja työnantajajärjestöjen neuvostolle toimittamat ehdokasluettelot,
   ottaa huomioon työturvallisuuden ja työterveyden neuvoa-antavan komitean varsinaisten jäsenten ja varajäsenten luettelot,
   sekä katsoo seuraavaa:

               (1)

               Neuvosto nimitti 17 päivänä lokakuuta 2016 antamallaan päätöksellä (2) Euroopan työterveys- ja työturvallisuusviraston johtokunnan varsinaiset jäsenet ja varajäsenet 8 päivänä marraskuuta 2016 alkavaksi ja 7 päivänä marraskuuta 2019 päättyväksi toimikaudeksi.

               (2)

               Italian hallitus on esittänyt lisää ehdokkaita kahteen avoinna olevaan paikkaan.

               (3)

               Työntekijäjärjestö EAY ja työnantajajärjestö BusinessEurope ovat esittäneet lisää ehdokkaita useisiin avoinna oleviin paikkoihin,

         ON HYVÄKSYNYT TÄMÄN PÄÄTÖKSEN:
   1 artikla
   Nimitetään seuraavat henkilöt Euroopan työterveys- ja työturvallisuusviraston johtokunnan varsinaisiksi jäseniksi ja varajäseniksi 7 päivänä marraskuuta 2019 päättyväksi toimikaudeksi:
   I   HALLITUSTEN EDUSTAJAT

               Maa

               Varsinainen jäsen

               Varajäsen

               Italia

               Romolo De CAMILLIS

               Alessandra PERA

   II   TYÖNTEKIJÄJÄRJESTÖJEN EDUSTAJAT

               Maa

               Varsinaiset jäsenet

               Varajäsenet

               Ranska

               Abderrafik ZAIGOUCHE

               Edina LAMOUREUX

               Italia

               Cinzia FRASCHERI

               Marco LUPI

   III   TYÖNANTAJAJÄRJESTÖJEN EDUSTAJAT

               Maa

               Varsinaiset jäsenet

               Varajäsenet

               Tanska

               Henrik BACH MORTENSEN

               Lena SØBY

               Ranska

               Patrick LEVY

               Nathalie BUET

               Italia

               Fabiola LEUZZI

               Malta

               Lawrence MIZZI

               Brian ZAHRA

         2 artikla
   Neuvosto nimittää myöhemmin varsinaiset jäsenet ja varajäsenet, joita ei ole vielä esitetty.
   3 artikla
   Tämä päätös tulee voimaan päivänä, jona se hyväksytään.

      Tehty Brysselissä 28 päivänä marraskuuta 2016.

            Neuvoston puolesta

            Puheenjohtaja

         P. ŽIGA

      (1)  EYVL L 216, 20.8.1994, s. 1.

      (2)  Neuvoston päätös, annettu 17 päivänä lokakuuta 2016, Euroopan työterveys- ja työturvallisuusviraston johtokunnan varsinaisten jäsenten ja varajäsenten nimittämisestä (EUVL C 386, 20.10.2016, s. 3).